c: text/html

text: 2 Matsi tsitre ɖe nye gbetakpɔfe la,+Eye matɔ ɖe kpofufu la tame.Manɔ ŋudzɔ, ne makpɔ nya si wòagblɔ to dzinye,Kple nya si magblɔ ne eka mo nam.2 Eye Yehowa ɖo eŋu nam be:“Ŋlɔ ŋutega la ɖi, eye nàɖee ɖe kpe gbadzɛwo dzi wòadze nyuie,+Ale be ame si kɔ gbe dzi le exlẽm la nate ŋu axlẽe bɔbɔe.*+3 Elabena azãgbe li na ŋutega la,Efe nuwuwu* le afe tum kabakaba, eye maflu ame o.Ne etsi megbe hã la,* nɔ esinu kpɔm!*+Elabena ele eme va ge kokoko.Mahe ɖe megbe o!4 Kpɔ ame si dana la ɖa;*Nu dzɔdzɔe wɔwɔ aɖeke mele eya amea me o.Ke ame dzɔdzɔe ya fe nutefewɔwɔ* ana wòanɔ agbe.+5 Esi wain nye ameflula ta la,Ŋutsu dadala maɖo efe taɖodzinu gbɔ o.Ekeke efe dzodzrowo* abe Tsiẽfe* ene;Ele abe ku ene, eye metea ŋu ɖia fo o.Ele dukɔwo katã nu fom fu,Eye wòle fu fom amewo katã na eɖokui.+6 Ðe ame siawo katã mado hamelo ahagblɔ nyamenya atsɔ asi ahama ɖe eŋu oa?+Woagblɔ be:‘Baba na ame si fo nu geɖe siwo menye etɔ o la nu fu—Ɣekaɣi wòayi esia wɔwɔ dzi ase ɖo?—Baba nɛ, elabena fe ko nyim wòle ɖe edzi!7 Ðe wò fetɔwo mava do zi ɖeka kpoyi oa?Woatso eye woaʋuʋu wò sesĩe,Eye àzu nuhaha na wo.+8 Esi nèha dukɔ geɖewo ta la,Dukɔwo fe susɔeawo katã aha wò,+Le ameʋu si nèkɔ ɖiKple ŋuta si nèsẽ le anyigba laKple du la kpakple emenɔlawo ŋu ta.+9 Baba na ame si dia viɖe foɖi na efe afe,Ne wòawɔ atɔ ɖe kɔkɔfe,Ale be wòasi le vɔ̃ nu!10 Èɖo nu si ahe ŋukpe va wò afe dzi la ɖe tame.Esi nètsrɔ̃ dukɔ geɖewo ta la, èwɔ nu vɔ̃ ɖe ɖokuiwò* ŋu.+11 Elabena kpe ado ɣli le gli me,Eye daɖedzi axee le xɔtiwo me.12 Baba na ame si tsɔ ʋukɔkɔɖi le du tsom,Eye wòtsɔ nu madzɔmadzɔ wɔwɔ li ke dui!13 Kpɔ ɖa! Ðe menye aʋakɔwo fe Yehowa* gbɔe wòtso be dukɔwo nadze agbagba dzodzro hena dzo,Eye dukɔwo naku kutri dzodzro oa?+14 Elabena Yehowa fe ŋutikɔkɔe ŋuti sidzedze axɔ anyigba la dzi,Abe ale si tsi yɔ atsiafu mee ene.+15 Baba na ame si na nane ehavi wònoEye wòtsɔ dziku kple dɔmedzoe kpe ɖe eŋu be wòamu,Ne wòakpɔ efe ama!16 Vlododo aɖi fo na wò ɖe bubu tefe.Wò hã noe, ne nàklo nu le wò aʋamatsomatso dzi.*Kplu si le Yehowa fe nuɖusi me la atrɔ ava gbɔwò,+Eye ŋukpe atsyɔ wò bubu dzi;17 Elabena ŋuta si nèsẽ le Lebanon ŋu,Kple wò nu gbegblẽ si do ŋɔdzi na lãwo la ava dziwò,Le ameʋu si nèkɔ ɖiKple ŋuta si nèsẽ le anyigba laKple du la kpakple emenɔlawo ŋu la ta.+18 Viɖe kae le nu kpakpɛ ŋuHafi ekpala kpae,Viɖe kae le galegba* kple alakpanufiala la ŋu,Hafi ewɔla ɖoa ŋu ɖe eŋu,Eye wòwɔa mawu maɖinu siwo mefoa nu o?+19 Baba na ame si le gbɔgblɔm na ati be, “Nyɔ!”Alo na kpe mafonu be, “Fɔ! Fia nu mí”!Kpɔ ɖa, wofa sika kple klosalo ɖe eŋu,+Ke gbɔgbɔ kui ɖeka hã mele eme o.+20 Ke Yehowa le efe gbedoxɔ kɔkɔe la me.+Anyigba blibo la nezi ɖoɖoe le eŋkume!’”+

robotstxt: allowed

filter: keep


text:
47 Oo Babilon ɖetugbui leafe,+Ði ɖe anyi, ne nàbɔbɔ nɔ ke me.Bɔbɔ nɔ anyigba, afi si fiazikpui aɖeke mele o,+Wò Kaldea vinyɔnu.Elabena womagayɔ wò azɔ be vi malɔ̃nugbɔa kple ame si wowɔ vi na o.2 Tsɔ té nàtu wɔ.Ðe wò motsyɔnu ɖi.Ðe awudziwui la ɖi, klo nu le afɔ ŋu.Tso tɔsisiawo.3 Wò ama adze.Woakpɔ wò ŋukpefe.Mabia hlɔ̃,+ eye ame aɖeke maxe mɔ nam o.*4 “Ame si gbugbɔ mí fle.—Eŋkɔe nye aʋakɔwo fe Yehowa—Eyae nye Israel Ƒe Kɔkɔetɔ la.”+5 Oo, Kaldea vinyɔnu,+Zi ɖoɖoe kpoo nàbɔbɔ nɔ anyi, eye nàyi ɖe blukɔ me;Womagayɔ wò azɔ be Fiaɖufewo Ƒe Afenɔ*+ o.6 Medo dɔmedzoe ɖe nye dukɔ ŋu.+Megblẽ kɔ ɖo na nye domenyinu la,+Eye metsɔ wo de asi na wò.+Ke mèkpɔ nublanui na wo o.+Ètsɔ kɔkuti kpekpe ɖo amegãɖeɖi gɔ̃ hã dzi.+7 Ègblɔ be: “Manye Afenɔ* ɖaa tegbee.”+Mèna nu siawo de dzi gbɔ na wò o;Mèbu ale si nuwo ava wu enui la ŋu o.8 Azɔ see, wò, nyɔnu agbeɖula,+Si nɔ anyi ɖi bɔkɔɔ, si gblɔna le efe dzi me be:“Nye koe, ame bubu aɖeke megali o.+Nyemazu ahosi o.Eye viwo maku nam akpɔ o.”+9 Ke nu eve siawo adzɔ ɖe dziwò zi ɖeka kpata, le ŋkeke ɖeka dzi:+Viwòwo aku, eye àzu ahosi.Nu siawo katã adzɔ ɖe dziwò+Le wò dzosasa geɖeawo kple wò gbesa gbogboawo ta.+10 Èɖo ŋu ɖe wò vɔɖivɔ̃ɖi ŋu.Ègblɔ be: “Ame aɖeke mele kpɔyem o.”Wò nunya kple wò sidzedzee kplɔ wò trae,Eye nègblɔ le wò dzi me be: “Nye koe, ame bubu aɖeke megali o.”11 Gbegblẽ ava dziwò,Eye wò gbesa aɖeke mate ŋu atsi enu o.*Hiã atu wò, eye màte ŋu axe mɔ ɖe enu o.Gbegblẽ si tɔgbi medzɔ ɖe dziwò kpɔ o la afo ɖe dziwò kpoyi.+12 Lé wò gbesawo kple wò dzosasa geɖeawo,+Siwo ŋu nèku kutri le tso wò ɖevime ke me ɖe asi.Ðewohĩ woaɖe vi na wò;Ðewohĩ àte ŋu atsɔ wo ado ŋɔdzi na ame.13 Wò aɖaŋuɖola geɖeawo fe nu ti kɔ na wò.Na woatso azɔ, ne woaxɔ na wò,Ame siwo subɔa dzifowo,* ame siwo léa ŋku ɖe ɣletiviwo ŋu,+Ame siwo gblɔa nu siwo gbɔna dzɔdzɔ ge ɖe dziwò la ɖiLe dzinu yeyewo dzi.14 Kpɔ ɖa! Wole abe ahɔ̃liti ene.Dzo afiã wo.Womate ŋu aɖe wo ɖokui* tso dzofaɖe fe ŋusẽ la nu o.Womenye dzoka xɔxɔ si woafu o,Eye womenye dzo si gbɔ woanɔ anyi ɖo o.15 Aleae wò gbesalawo anɔ na wò,Ame siwo nètso hloloe kplii tso wò ɖevime ke.Woatsa tsaglãla, eye wo dometɔ ɖe sia ɖe alé efe mɔ tsɔ.*Ame aɖeke manɔ anyi axɔ na wò o.+
Etenuŋɔŋlɔ
^ Agate ŋu afia, “eye nyemakpɔ nublanui na ame si mado go o.”


text:
Ðe Gayometiti Le Nu Gblẽm Le Ŋuwòa?
Ðe Gayometiti Le Nu Gblẽm Le Ŋuwòa?
TSƆE be ŋu ke etsɔ ko nèzu kesinɔtɔ gã aɖe, nu kae nàwɔ? Àɖe wò dɔwɔwɔ dzi kpɔtɔ ahaɖu agbea? Àɖe asi le wò dɔwɔɖui ŋu ahazã ɣeyiɣi geɖe wu ɖe wò fomea kple xɔ̃wòwo ŋua? Alo àtrɔ ɖe dɔ aɖe si doa dzidzɔ na wò ŋutɔŋutɔ la wɔwɔ ŋu? Nukutɔe la, menye nu mawoe ame geɖe siwo va zu kesinɔtɔ la wɔna o. Ke boŋ wozãa wofe agbenɔŋkeke mamlɛawo tsɔ nɔa ga geɖe wu dim—be yewoatsɔ axe yewo ŋuti fewo loo alo be yewoazu gatɔ gã aɖe.
Gake ame aɖewo siwo ti ga yome la va le dzesi dem nu si gblẽm wòle le wofe lãmesẽ, wofe fomea, kple wo viwo fe agbenɔnɔ ŋu. Le ŋkeke siawo me la, agbalẽwo, television dzi wɔnawo, kple videowo xlɔ̃a nu ku ɖe kesinɔnuwo yome titi vivivo ŋu eye wodea dzi fo boŋ be “ame ŋutɔ nalɔ̃ faa anɔ agbe tsɛ.” Numekuku geɖe ɖee fia be ame ɖokui fofo ɖe kesinɔnuwo didi me fũu akpa te ŋu gblẽa nu le ame ŋu—le susu, seselelãme, kple ŋutilã me gɔ̃ hã.
Nyatefee, nuxɔxlɔ̃ tso afɔku siwo le kesinɔnuwo yome titi me ŋu menye nu yeye o. Ƒe 2,000 kloe enye esia la, Biblia gblɔ be: “Amesiwo dina be, yewoazu kesinɔtɔwo la, gena ɖe tetekpɔwo kple mɔ̃tetrewo kpakple movidzɔdzɔ kple nuveviwɔame fe nudzodzro geɖe, siwo tsɔa amewo xlãna ɖe gbegblẽ kple tsɔtsrɔ̃ me la me. Elabena nuvɔ̃wo katã fe ke enye galɔlɔ̃, si yome mɔ ame aɖewo di, eye wotre mɔ tso xɔse la gbɔ, eye wotsɔ nuxaxa geɖe ŋɔ wo ɖokui flofloflo.”—Timoteo I, 6:9, 10.
Gake nyatefee wònyea? Ðe ga kple kesinɔnuwo didi vivivo gblẽa nu le amewo ŋu ŋutɔŋutɔa? Alo ɖe eme nyona na wo le goawo katã—kesinɔnu, lãmesẽ, kple fome kpɔdzidzɔ—mea? Nà míakpɔe ɖa.—g6/07


text:
2 Tesalonikatɔwo
1 Paulo, Silvano* kple Timoteo+ le esia ŋlɔm na hame si le Tesalonika, si wɔ ɖeka kple Mawu mía Fofo la kple Afetɔ Yesu Kristo:
2 Amenuveve kple ŋutifafa si tso Mawu Fofo la kple Afetɔ Yesu Kristo gbɔ la, woana mi.
3 Nɔviwo, ele na mí be míada akpe na Mawu ɣesiaɣi ɖe mia ta. Esia sɔ, elabena miafe xɔse le tsitsim ɖe edzi ŋutɔ, eye mia dometɔ ɖe sia ɖe fe lɔlɔ̃ na nɔvia le dzidzim ɖe edzi.+ 4 Ale míefoa adegbe le mia ta+ le Mawu fe hameawo me, le ale si miedo dzi helé xɔse me ɖe asi le yometiti kple nɔnɔme sesẽ* siwo katã me tom miele la ta.+ 5 Esia nye Mawu fe ʋɔnudɔdrɔ̃ dzɔdzɔe ŋuti kpeɖodzi, si ana woabu mi be miedze na Mawu Fiaɖufe si ta miele fu kpem hã ɖo la.+
6 Nu si tae wòle aleae nye be, Mawu tɔ dzɔ be wòatsɔ xaxa aɖo etefe na ame siwo hea xaxa vaa mia dzi.+ 7 Ke mi ame siwo le xaxa me tom la, Mawu ana gbɔdzɔe miawo kple míawo le Afetɔ Yesu+ kple efe dɔla+ sẽŋuwo fe ɖeɖefia tso dzifo 8 le dzofaɖewo me la me, esime wòabia hlɔ̃ ame siwo menya Mawu o kple ame siwo meɖoa to mía Afetɔ Yesu ŋuti nya nyui la o.+ 9 Ame siawo akpɔ tsɔtsrɔ̃ mavɔ+ fe tohehe le Afetɔ la ŋkume kple efe ŋusẽ fe ŋutikɔkɔe la gbɔ, 10 esime wòava be woadoe ɖe dzi kpakple efe ame kɔkɔewo, eye be woakpɔe le ŋkeke ma dzi wòawɔ moyaa na ame, le ame siwo katã xɔ edzi se la dome, elabena miexɔ ɖase si míeɖi la dzi se.
11 Esia tututu tae míedoa gbe ɖa ɖe mia ta ɣesiaɣi ɖo, be mía Mawu la nabu mi be miedze na efe yɔyɔ+ la, eye wòatsɔ efe ŋusẽ awɔ nu nyui sia nu nyui kple xɔse fe dɔ siwo dze eŋu la bliboe. 12 Ale be woado mía Afetɔ Yesu fe ŋkɔ ɖe dzi le mia me, eye woado miawo hã ɖe dzi le eya amea me, le mía Mawu la, kple Afetɔ Yesu Kristo, fe amenuveve la nu.


text:
1 Thessaloniciens
PAULO ƑE AGBALẼ GBÃTɔ SI WOŊLɔ NA TESALONIKATɔWO
Kpɔkplɔyiɖeme
Pauloe nye ame si ɖo kristohamea anyi ɖe Tesalonika.
Tesalonika nye asitsadu xɔŋkɔ aɖe. Yudatɔwo fe amegãwo na
amewo tsi tsitre ɖe eŋu ale gbegbe be wònɔ na Paulo be
wòadzo le dua me. Yudatɔwo va nɔ kristotɔwo yome tim vevie
eya ta Paulo fe hadɔwɔla Timoteo tso Tesakonika yi Paulo gbɔ
eye wògblɔ ale si nuwo nɔ sesẽm na kristotɔwo le Tesalonika la
nɛ. Nu siae na Paulo ŋlɔ agbalẽ sia na Tesalonikatɔwo hedo
ŋusẽ wo. Eda akpa na wo le wofe xɔse kple lɔlɔ̃ ta. Edo ŋusẽ
wo be woalé xɔse la me ɖe asi sesῖe, anɔ agbe abe kristotɔ
vavãwo ene eye woanɔ mɔkpɔkpɔ dzi na Kristo fe vava zi
evelia.
Emenyawo 1. Gbedoname, 1:1
2. Hamea fe nɔnɔme kple ŋkɔxɔxɔ, 1:1-10
3. Apostolowo fe dɔwɔwɔ le wo dome, 2:1-3 :13
4. Hamea menyawo ŋudɔwɔwɔ, 4:1-5:11
5. Ŋusẽdoamenyawo kple tafonyawo, 5:12-28
1 Agbalẽ sia tso Paulo, Silvano kple Timoteo gbɔ le yiyim na kristohame si le
Tesalonika, mi ame siwo nye Mawu Fofo la kple Afetɔ Yesu Kristo tɔ. Yayra kple
ŋutifafa si tso Mawu mía Fofo kple míafe Afetɔ Yesu Kristo gbɔ la woana mi.
Akpedada ɖe Tesalonikatɔwo fe xɔse ta
2 Míedaa akpe na Mawu ɣesiaɣi ɖe mia ta, eye míedoa gbe ɖa ɖe mia ta
madzudzɔmadzudzɔe. 3 Le míafe gbedodoɖawo me na Mawu mía Fofo la ɖe mia ta
la, míeŋlɔa miafe lɔlɔ̃dɔwo, miafe xɔse triakɔ kple mɔkpɔkpɔ na míafe Afetɔ Yesu
Kristo fe tɔtrɔgbɔ la be o. 4 Nɔvi lɔlɔ̃awo kple Mawu fe lɔlɔ̃tɔ veviwo, ménya bena
Mawu ŋutɔe tia mi. 5 Elabena esi míetsɔ nyanyui la vɛ na mi la, miexɔe abe nya
dzodzro aɖe ko ene o; ke boŋ mieɖo to eye miese nya la kple dzidzɔ gã. Nu si
míegblɔ na mi la wɔ dɔ ɖe mia dzi ŋutɔ, elabena Gbɔgbɔ Kɔkɔe la ŋutɔ ɖo kpe edzi
na mi be nu si míegblɔ na mi la nye nyatefe. Eye mienya ale si mía ŋutɔwo fe
agbenɔnɔ ganye kpeɖodzi na mi be míafe gbedeasi si míetsɔ vɛ na mi la nye nyatefe.
6 Ale mieva zu míawo kple Afetɔ la yomedzelawo; elabena miexɔ míafe nya la kple
dzidzɔ si tso Gbɔgbɔ Kɔkɔe la gbɔ, togbɔ be ehe tetekpɔ kple nuxaxa geɖewo va mia
dzii hã.
7 Emegbe la miawo ŋutɔwo mieva zu kpɔɖeŋu na kristotɔ siwo katã le
Makedonia kple Akaya. 8 Azɔ la, miekaka Afetɔ la fe nya la na amewo le afi sia afi,
tso Akaya yi keke Makedonia fe lifowo godo ke hã elabena afi sia afi si míeyi la,
amewo ɖia ɖase tso miafe xɔse deto si le mia si le Mawu me la ŋuti. Esia ta megahiã
be míawo míagagblɔ nya aɖeke na wo o, 9 elabena woawo boŋ gblɔa ale si miexɔ mí
kple dzidzɔ manyagblɔ kple ale si mietrɔ tso Trɔ̃subɔsubɔ gbɔ va Mawu gbɔ eye
Mawu gbagbe nyatefetɔ la koe zu miafe Afetɔ la na mí. 10 Eye wogblɔ hã na mí be,
miele mɔ kpɔm na Mawu Vi, Yesu fe tɔtrɔ ava tso dzifo; ame si Mawu fɔ tso ku me
eye wònye ɖela si koe aɖe mí tso Mawu fe dziku helihelῖ ɖe nu vɔ̃ ŋuti la me.
Paulo fe dɔwɔwɔ le Tesalonika
2 Nɔvi lɔlɔ̃awo, miawo ŋutɔ mienya ale si míafe mia gbɔ vava ɖe vi na mii. 2
Mienya ale si wowɔ funyafunya mí kple ale si míekpe fu le Filipi hafi míeva ɖo mia
gbɔ la hã. Ke Mawu na dzidefo tɔxɛ mí be míagblɔ nyanyui ma ke na mi togbɔ be
futɔwo fo xlã mí gɔ̃ hã. 3 Eya ta miakpɔe adze sii be, míele mawunya gblɔm ɖe didi
vɔ̃wo alo tameɖoɖo vɔ̃wo ta o. Ke boŋ míele egblɔm le anukwareɖiɖi kple dzitsinya
nyui me. 4 Elabena míawo la míele nya la gblɔm abe dɔla siwo tso Mawu gbɔ, ame
siwo dzi ko wòka ɖo be woagblɔ nyatefe la ko ene; eya ta míetrɔ efe nya la fe akpa
aɖeke be wòasɔ ɖe nyaselawo fe didi nu o, elabena míawo la, míesubɔa Mawu ɖeka
hɔ̃ si dzroa amewo fe dzimesusuwo fe goglofe ke me. 5 Abe ale si mienya nyuie ene
la, míedze agbagba zi ɖeka pɛ hã kpɔ be míahe mi va mía gbɔe to mia nu beble me
o, eye Mawu ŋutɔ hã nya be menye ɖe míebua be míenye mia xɔlɔ̃wo ale be miana
ga mí o. 6 Míebia kafukafu tso miawo alo ame bubu aɖeke gbɔ kpɔ o; evɔ abe Kristo
fe apostolowo ene la, míedze na bubu tɔxɛ tso mia gbɔ hafi. 7 Le esia tefe la, míegbɔ
dzi ɖi na mi abe ale si vi dada gbɔa dzi ɖi doa nuɖuɖu na viawo eye wòléa be na wo
ene. 8 Míelɔ̃ mi vevie eye míafe lɔlɔ̃ la de to ale gbegbe be míetsɔ Mawu fe nyanyui
la ɖeɖe ko vɛ na mi o ke boŋ míetsɔ miawo ŋutɔ fe agbe gɔ̃ hã kpe ɖe eŋuti na mi.
9 Nɔvi lɔlɔ̃awo, mieɖo ŋku ale si míewɔ dɔ kple kutrikuku geɖe le mia dome
la dzi oa? Zã kple keli míewɔa dɔ kple kutrikuku eye míetea fifia be míate ŋu akpɔ
nu anɔ agbe ɖe edzi ale be míaganye agba na ame aɖeke le afi ma esi míele Mawu fe
nyanyui la gblɔm le mia dome o. 10 Miawo ŋutɔ kple Mawu siaa mienye ɖasefowo
na mí be míenɔ agbe dzadzɛ, kɔkɔe si ŋuti kpɔtsotso mele o la le mia dome. 11 ɖe
mieɖo ŋku edzi be, míefoa nu na mi abe ale si fofo foa nu na viawoe la ene oa?
Míeɖea kuku na mi, dea dzi fo na mi eye kura gɔ̃ hã la, míedina 12 tso mia si be
miafe agbenɔnɔ naganye nuɖiaɖia na Mawu o, ke boŋ wòahe dzidzɔ vɛ na eya ame
si yɔ mí va efe fiaɖufe la me be míakpɔ gome le efe ŋutikɔkɔe la me.
13 Eye míadzudzɔ akpedada na Mawu ɖe esia ta o, elabena esi míegblɔ
nyanyui la na mi la, miebu nya la abe nya siwo míawo ŋutɔ míesusu la ene o, ke boŋ
miexɔe abe Nya si tso Mawu ŋutɔ gbɔ la ene, eye le nyatefe me eya ŋutɔ gbɔe wòtso,
eyata esi miexɔe se la etrɔ miafe agbenɔnɔ.
14 Nɔvi lɔlɔ̃awo, esia yomedzenue nye be miawo hã miekpe fu abe ale si
hame siwo le Yudea la kpee ene. Miawo ŋutɔ miafe dukɔmetɔwo ti mia yome abe
ale si woawo hã kpe fu tso woawo ŋutɔ fe amewo Yudatɔwo, sime ene. 15 Esi wowu
woawo ŋutɔ fe nyagblɔɖilawo vɔ la, woklã Afetɔ Yesu gɔ̃ hã ɖe atitsoga ŋuti, eye
azɔ la, woti míawo hã yome kutɔkutɔe henya mí do goe le dua me. Wotsi tre ɖe
Mawu kple amegbetɔ siaa ŋuti 16 eye wole agbagba dzem be woaxe mɔ na mí ne
míagagblɔ nya la na Trɔ̃subɔlawo o, ɖe vɔvɔ̃ ta, be wo dometɔ aɖewo akpɔ ɖeɖe. Ale
ame siawo fe nu vɔ̃wo gale tsitsim ɖe edzi. Mlɔeba la Mawu fe dziku va wo dzi azɔ.
Paulo fe didi vevi be yeayi aɖakpɔ Tesalonikatɔwo ɖa
17 Nɔvi lɔlɔ̃wo, esi míedzo le mia gbɔ le ɣeyiɣi kpui si va yi me la, míafe dziwo ya
medzo le mia gbɔ o, ke míedze agbagba ɖe sia ɖe be míagava kpɔ mi ɖa gake mete
ŋu dze edzi o. 18 Edzro mí vevie ŋutɔ be míava mia gbɔ eye nye, Paulo, medze
agbagba zi geɖe be mava gake Satana meɖe mɔ na mí o. 19 Nu ka gɔ̃e míele agbe
na? Nu kae na mɔkpɔkpɔ kple dzidzɔ mí eye wònye míafe fetu vavã kple fiakuku la?
Miawoe! Ẽ, miahe dzidzɔ geɖe vɛ na mí, ne mí katã míetsi tre ɖe míafe Afetɔ Yesu
Kristo ŋkume ne etrɔ va. 20 Elabena miawoe nye míafe ŋutikɔkɔe kple dzidzɔ.
Wodɔ Timoteo ɖo ɖe Tesalonika
3 Mlɔeba, esi míate ŋu agado dzi o la, míeɖoe be míawo ɖeɖe míatsi Atene 2
eye míeɖo Timoteo, mía nɔvi kple hadɔwɔla; Mawu fe dɔla si ɖea gbefã Kristo fe
nyanyui la ɖe mi be wòava do ŋusẽ miafe xɔse eye wòade dzi fo na mi, 3 ale be
miate ŋu alé dzi ɖe fo le miafe fukpekpe siawo katã me. Gake mienya bena fukpekpe
mawo nye Mawu fe ɖoɖo fe akpa aɖe na mi kristotɔwo. 4 Esi míenɔ mia gbɔ gɔ̃ hã
la, míegblɔe na mi do ŋgɔ bena fukpekpe kple yometiti ava kpuie abe ale si wòva
dzɔe ene.
5 Abe ale si megblɔ va yi ene la, esi míekpɔ be míafe mia gbɔ vava le megbe
tsim akpa la, míeɖo Timoteo ɖa be wòakpɔe ɖa be miafe xɔse gale te sesῖe mahã.
Mevɔ̃ be ɖewohῖ Satana va kplɔ mia dometɔ vevitɔ aɖewo dzoe eye míafe
agbagbadzedzewo katã zu dzodzro.
Timoteo he dzidzɔnya vɛ
6 Azɔ la Timoteo trɔ gbɔ eye wòtsɔ dzidzɔnya sia vɛ na mí be miafe xɔse kpe lɔlɔ̃
le Afetɔ la me gale te sesῖe ko abe tsã ene, eye be mieɖoa ŋku míafe mia gbɔ vava
dzi kple dzidzɔ, eye miedi vevie be yewoakpɔ mí abe ale si míawo hã míedi vevie be
míakpɔ mi ene. 7 Eya ta nɔvi lɔlɔ̃awo, míafe dziwo kpɔ akɔfafa, le míafe hiãwo kple
fukpekpewo me le afii, elabena míenya azɔ be miele te sesῖe nyatefetɔe le Afetɔ la
6
me. 8 Míawo la, míate ŋu atsɔ fu ɖe sia ɖe zi ale si míenyae be miele te sesῖe le
Afetɔ la me.
9 Ale ke míawɔ ada akpe na Mawu wòade etefe ɖe mia ta ɖe dzidzɔ si
míekpɔ le míafe Mawu la ŋkume le mia ta? 10 Elabena zã kple keli la, míedoa gbe
ɖa ɖe mia ta atradii; míebiaa Mawu be wòaɖe mɔ be míagakpɔ mi, ale bena mate ŋu
aɖe kuxi aɖewo siwo aganɔ fu ɖem na miafe xɔse la ɖa. 11 Mawu mía Fofo la ŋutɔ
kple míafe Afetɔ Yesu nagagbugbɔ mí ɖo ɖe mia gbɔ. 12 Eye Afetɔ la nawɔe be
miafe lɔlɔ̃ na mia nɔewo nayɔ fũ agbã go abe ale si míafe lɔlɔ̃ na mi le la ene. 13
Esia ana be Mawu mía Fofo la nana be miafe dziwo nakpɔ ŋusẽ, anɔ dzadzɛ, kɔkɔe
ale be miate ŋu ado ɖe eŋkume fɔɖiɖimanɔŋui nenye be míafe Afetɔ Yesu Kristo trɔ
gbɔ kple ame siwo katã nye etɔ.
Agbenɔnɔ hena Mawu ŋudzedze
4 Mlɔeba la, nɔviwo, míefia mi ale si wòle be mianɔ agbe be miadze Mawu ŋu,
eye le nyatefe me la, miele agbe nɔm nenema. Ke azɔ la míele mia biam hele ŋusẽ
dom mi le Afetɔ Yesu me be miagawɔe wu gɔ̃ hã. 2 Mienya nu siwo míeɖo na mi be
miawɔ la to Afetɔ Yesu fe ŋusẽ me. 3 Elabena enye Mawu fe lɔlɔ̃nu be mianɔ kɔkɔe;
ate ɖa xaa tso ahasiwɔwɔ gbɔ; 4 eye mia dometɔ ɖe sia ɖe nasrɔ̃ ale si wòaɖu efe
ŋutilã dzi eye wòanɔ anyi kple srɔ̃a le kɔkɔenyenye kple bubu me, 5 ke menye kple
fῖeŋufῖenu fe dzodzro vɔ̃wo, abe ale si Trɔ̃subɔla siwo menya Mawu kple efe mɔwo
o la, wɔnɛ ene o.
7
6 Esia hã nye Mawu fe lɔlɔ̃nu be, ame aɖeke magaba nɔvia, axɔ srɔ̃a le esi
gbeɖegbeɖe o, elabena Afetɔ la ahe to na mi nublanuimakpmakpɔtɔe ɖe nu vɔ̃ sia ta,
abe ale si míegblɔe na mi kple ɖokuibɔbɔ va yi la ene. 7 Elabena Mawu meyɔ mí be
míava nye ame foɖi siwo yɔ fũ kple dzodzro vɔ̃wo o, ke boŋ be míanye ame
dzadzɛwo kple ame kɔkɔewo. 8 Nenye be ame aɖe gbe be yemanɔ agbe ɖe ɖoɖo
siawo nu o la, menye amegbetɔwo fe sewo dzi dam wòle o ke boŋ Mawu si na efe
Gbɔgbɔ Kɔkɔe la mi la, fe sewo dzi dam wòle.
9 Meka ɖe edzi be magahiã be magblɔ nya tso dadavilɔlɔ̃ si dze be wòanɔ
Mawu fe amewo dome la ŋuti o; mienyae xoxo! Elabena Mawu ŋutɔ le nu fiam mi
be mialɔ̃ mia nɔewo. 10 Le nyatefe me, miafe lɔlɔ̃ na nɔvi kristotɔ siwo le
Makedonia la katã kpɔ ŋusẽ ŋutɔ. Nɔvi lɔlɔ̃wo, togbɔ be wòle alea hã la, míele kuku
ɖem na mi be miagalɔ̃ mia nɔewo ɖe dzi wu. 11 Esia nanye miafe didi ɖaa be, mianɔ
agbe le tufafa me; miakpɔ mia ŋutɔwo fe dɔwo gbɔ abe ale si míegblɔ na mi va yi la
ene. 12 Ne mienɔ agbe alea la, ame siwo menye kristotɔwo o la axɔ mia dzi ase eye
woabu mi. Kpe ɖe esia ŋuti la, miganɔ amewo fe asinu kpɔm be woana ga mi be
miatsɔ akpɔ mia ɖokuiwo dzii o.
Le Afetɔ la fe vava ŋuti
13 Nɔviwo, nye medi be mianɔ numanyamanya me le ame siwo ku la ŋu alo miaxa
nu abe ame bubu siwo si mɔkpɔkpɔ mele la ene o. 14 Míexɔe se bena Yesu ku eye
wògatsi tre eya ta míexɔe se bena Mawu afɔ ame siwo dɔ alɔ̃ le Yesu me la kpakple
Yesu. 15 Le Afetɔ la ŋutɔ fe nya nu la, míele egblɔm na mi bena mí ame siwo gale
agbe, ame siwo asusɔ va se ɖe Afetɔ la fe vava la, mado ŋgɔ na ame siwo ku o. 16
8
Elabena Afetɔ la ŋutɔ aɖi tso dzifo ava kple gbeɖeɖe gã aɖe, kple mawudɔlagãtɔ fe
gbe kpakple Mawu fe kpẽɖiɖi eye ame siwo ku le Kristo me la afɔ gbã. 17 Le esia
megbe woakɔ mí ame siwo gale agbe le ɣemaɣi la ayi dzi kpliwo le alilῖkpowo dzi
be míayi aɖado go Afetɔ la le yame. Ale míanɔ Afetɔ la gbɔ tegbetegbe. 18 Eya ta
mitsɔ nya siawo fa akɔe na mia nɔewo.
Ŋudzɔnɔnɔ na Afetɔ la fe vava
5 ɣekaɣie nu siawo katã ava eme? Nɔvi lɔlɔ̃awo, mehiã be magblɔ nya aɖeke tso
ema ya ŋuti o, 2 elabena mienya nyuie be ame aɖeke menya ɣeyiɣi la o. Afetɔ la fe
azãgbe la aɖi ɖe mí abe ale si fiafitɔ vana le zã me ene. 3 Esime amewo le gbɔgblɔm
be, “Ŋutifafa kple dedienɔnɔ” li la, gbegblẽ ava fo ɖe wo dzi kpoyi abe ale si fu ɖua
funɔe ene eye mate ŋu asi le enu o ene.
4 Ke nɔvi lɔlɔ̃awo, miawo la nu siawo mele ɣaɣla ɖe mi o, eye wo
mava ɖi ɖe mi abe fiafitɔ ene, le Afetɔ la fe azãgbe la o. 5 Elabena mi katã la, kekeli
kple ŋkeke la fe viwoe mienye eye mienye viviti kple zã tɔwo o. 6 Eya ta minɔ
ŋudzɔ ɖaa eye migadɔ alɔ̃ abe ame bubuwo ene o. Minɔ ŋudzɔ na efe vava eye mianɔ
mo xexi. 7 Zãmee amewo dɔa alɔ̃ eye ɣemaɣi me kee amewo mua aha. 8 Ke mina
mí ame siwo nye kekeliviwo la míanɔ mo xexi, eye míatsɔ xɔse kple lɔlɔ̃ fe
akɔtakpoxɔnu ado eye míaɖɔ ɖeɖekpɔkpɔ si míele mɔ kpɔm na la abe gakuku ene.
9 Mawu meɖo be yeatrɔ efe dɔmedzoe akɔ ɖe mía dzi o, ke boŋ be yeaɖe mí
to míafe Afetɔ Yesu Kristo dzi. 10 Kristo ku ɖe mía ta, ale be míele agbe alo míeku
o, ne etrɔ va la míate ŋu anɔ agbe kplii tegbetegbe. 11 Eya ta mide dzi fo na mia
nɔewo be miatu mia nɔewo ɖo abe ale si miele wɔwɔm xoxo la ene.
9
Ŋku ɖodzinyawo kple gbedonamewo
12 Nɔvi lɔlɔ̃awo, azɔ la míele biabiam tso mia si be miade bubu ame siwo wɔa dɔ
kple vevidodo le mia dome la ŋu, ame siwo wotsɔ ɖo mia nu le Afetɔ la me eye
woxlɔ̃a nu mi. 13 Mido kɔkɔ ame siawo le lɔlɔ̃ me le wofe dɔwɔwɔ ta. Minɔ anyi le
ŋutifafa me kple mia nɔewo. 14 Míele ŋusẽ dom mi, nɔvi lɔlɔ̃awo be miaxlɔ̃ nu ame
siwo le kuvia wɔm, mide dzi fo na ame siwo le vɔvɔ̃m, mikpe ɖe ame siwo gbɔdzɔ
la ŋu migbɔ dzi ɖi na ame sia ame. 15 Mikpɔ egbɔ be ame aɖeke metsɔ vɔ̃ ɖo vɔ̃ tefe
o, ke boŋ midze agbagba be ɣesiaɣi la mianyo dɔme na mia nɔewo kple ame bubu ɖe
sia ɖe.
16 Dzi nedzɔ mi ɣesiaɣi. 17 Minɔ gbedodoɖa dzi madzudzɔmadzudzɔe. 18
Mida akpe le nuwo katã me elabena esiae nye Mawu fe lɔlɔ̃nu na mi le Kristo Yesu
me. 19 Migatsi Gbɔgbɔ Kɔkɔe la nu o. 20 Migado vlo nyagblɔɖiwo o. 21 Mido nu
sia nu kpɔ eye milé ɖe nu si nyo la ŋu. 22 Mitsri vɔ̃ ɖe sia ɖe tɔgbi.
23 Azɔ la, Mawu ŋutɔ, ame si nye ŋutifafa fe Mawu nakɔ mia ŋuti keŋkeŋ
eye wòadzra miafe gbɔgbɔ, luʋɔ kple ŋutilã blibo la ɖo mokakamanɔŋui le míafe
Afetɔ Yesu Kristo fe vavagbe la. 24 Nutefewɔlae nye ame si yɔ mi eya ta awɔe ade
goe.
25 Nɔvi lɔlɔ̃awo, mido gbe ɖa ɖe míawo hã ta. 26 Mido gbe na nɔviawo katã
kple nugbugbɔ kɔkɔe. 27 Mele efom ɖe mia nu le Afetɔ la ŋkume be woaxlẽ agbalẽ
sia na nɔviawo katã.
28 Míafe Afetɔ Yesu Kristo fe amenuveve nanɔ anyi kpli mi.


text: 9 Nyatefe tom mele, elabena menye Kristo tɔ; nyemele aʋatso kam o, elabena nye dzitsinya wɔ ɖeka kple gbɔgbɔ kɔkɔe la le ɖase ɖim nam,2 be mele nu xam vevie hele veve sem ɖaasi le nye dzi me.3 Elabena ɖe madi be woaɖe nye ŋutɔ ɖa le Kristo la ŋu abe fifodeme ene le nɔvinyewo, ame siwo nye fonyemeawo le ŋutilã nu, ta hafi,4 wo, ame siwo nye Israel-viwo. Woawoe woxɔ be woanye viwo+ eye woakpɔ ŋutikɔkɔe, eye woawoe wotsɔ nubablawo,+ Se+ la, subɔsubɔdɔ kɔkɔe+ la kple ŋugbedodoawo+ na.5 Wonye tɔgbuiawo fe dzidzimeviwo,+ eye woawo mee Kristo la dzɔ tso le ŋutilã nu.+ Woakafu Mawu, ame si fo nuwo katã ta la, yi mavɔmavɔ me. Amen.6 Gake menye ɖe Mawu fe nya la do kpo nu hafi o. Elabena menye ame siwo katã dzɔ tso Israel me lae nye “Israel” viwo ŋutɔŋutɔ o.+7 Eye menye esi wonye Abraham fe dzidzimeviwo tae wo katã wonye viwo o,+ hafi boŋ: “Ame si woayɔ be ‘wò dzidzimevi’ la adzɔ tso Isak me.”+8 Efia be, ŋutilãmeviwo menye Mawu fe viwo ŋutɔŋutɔ o,+ ke boŋ ŋugbedodo la fe viwoe nye dzidzimeviawo.+9 Elabena ŋugbedodonya la yi ale: “Magava le fe si gbɔna fe ɣealewoɣi, eye viŋutsuvi anɔ Sara si.”+10 Ke menye ema koe o, ke esime Rebeka fɔ venɔviwo fe fu na mía tɔgbui Isak hã;+11 elabena esi womekpɔ dzi wo o, eye womewɔ nyui alo vɔ̃ aɖeke haɖe o la, be Mawu fe tameɖoɖo le tiatiawɔwɔ ŋu nakpɔtɔ anɔ te ɖe Eya ame si yɔa ame la dzi, ke menye ɖe dɔwɔwɔwo dzi o ta la,12 wogblɔ nɛ be: “Tsitsitɔ anye kluvi na ɖevitɔ.”+13 Abe ale si woŋlɔe ɖi ene be: “Melɔ̃ Yakob, ke melé fu Esau ya.”+14 Ekema nya kae míagblɔ? Ðe Mawu wɔa nu madzɔmadzɔa? Gbeɖe!+15 Elabena egblɔ na Mose be: “Makpɔ nublanui na ame si medi be makpɔ nublanui na, eye mave ame si nu medi be mave la nu.”+16 Eya ta metso ame si le didim alo ame si le ʋiʋlim* la fe lɔlɔ̃nu me o, ke boŋ etso Mawu, ame si kpɔa nublanui la, fe lɔlɔ̃nu me.+17 Elabena Ŋɔŋlɔ la gblɔ na Farao be: “Susu sia tae meɖe mɔ nèkpɔtɔ li ɖo: be maɖe nye ŋusẽ afia le ŋuwò, ale be woaɖe gbefã nye ŋkɔ le anyigba blibo la dzi.”+18 Eya ta ekpɔa nublanui na ame si wòdi be yeakpɔe na, ke ame si ŋu wòdi be yeaɖe asi le wòasẽ dzi me la, eɖea asi le eŋu.+19 Eya ta àbiam be: “Ekema nu ka tae wògabua fɔ ame ɖo? Elabena ame kae tsi tsitre ɖe efe lɔlɔ̃nu ŋu kpɔ?”20 Oo ame, ame kae nènye be nàhe nya kple Mawu?+ Ðe nu si womè la agblɔ na ame si mèe la be: “Nu ka tae nèwɔm alea?”+21 Nu ka? Ðe ŋusẽ mele zemela si ɖe tsu+ dzi be wòatsɔ anyi si wònya la fe ɖe amè ze si ŋu bubu le, eye wòagatsɔ efe ɖe amè ze si ŋu bubu mele o la oa?22 Ekema ne Mawu di be yeaɖe yefe dɔmedzoe afia, eye yeana woanya yefe ŋusẽ, evɔ wògbɔ dzi ɖi heɖe mɔ ɖe dziku fe ze siwo wodzra ɖo ɖi na tsɔtsrɔ̃ la ŋu ɖe?23 Eye ne ewɔ esia be yeana woanya ŋutikɔkɔe fe agbɔsɔsɔ si le ye si ɖe nublanuikpɔkpɔ fe ze+ siwo wòdzra ɖo ɖi do ŋgɔ hena ŋutikɔkɔe la ŋu,24 siwo nye míawo, ame siwo wòyɔ, menye tso Yudatɔwo ɖeɖe ko dome o, ke boŋ tso dukɔwo hã dome la,+ ekema nya kae míagblɔ le eya ŋu?25 Ele abe ale si wògblɔe le Hosea fe agbalẽ me hã ene be: “Ame siwo menye nye dukɔ o la,+ mayɔ wo be ‘nye dukɔ,’ kple nyɔnu si nyemelɔ̃ tsã o la be ‘lɔlɔ̃tɔ’;+26 eye afi si wogblɔ na wo le be, ‘Menye nye dukɔe mienye o’ la, afi mae woayɔ wo le be ‘Mawu gbagbe la fe viwo.’”+27 Azɔ hã, Yesaya do ɣli gblɔ le Israel ŋu be: “Togbɔ be Israel-viwo fe xexlẽme anɔ abe futake ene hã la, ame ʋɛ siwo susɔ koe woaɖe.+28 Elabena Yehowa* abia akɔnta le anyigba dzi, awɔe ade goe, eye awɔe kaba.”+29 Eye abe ale si Yesaya gblɔe ɖi ene la: “Ne ɖe aʋakɔwo fe Yehowa* mekpɔtɔ dzidzime aɖeke ɖi na mí o la, anye ne míezu abe Sodom ene, anye ne míeɖi Gomora.”+30 Ekema nya kae míagblɔ? Eyae nye be, togbɔ be dukɔwo me tɔwo menɔ dzɔdzɔenyenye yome o hã la, wofe asi su dzɔdzɔenyenye dzi,+ si nye dzɔdzɔenyenye si tso xɔse me;+31 gake togbɔ be Israel nɔ dzɔdzɔenyenye fe se yome hã la, efe asi mesu se ma dzi o.32 Nu ka tae? Elabena meti eyome le xɔse me o, ke boŋ abe ɖe wònɔ te ɖe dɔwɔwɔwo dzi ene. Wokli “nukikli fe kpe” la;+33 abe ale si woŋlɔe ɖi ene be: “Kpɔ ɖa! Mele nukikli fe kpe+ kple nuɖiaɖia fe agakpe ɖom anyi le Zion, ke ame si ziɔ efe xɔse ɖe eŋu maɖu ŋukpe o.”+


text:
Colossiens
PAULO ƑE AGBALẼ SI WÒŋLɔ NA KOLOSETɔWO
Kpɔkplɔyiɖeme:
ɖikeke va ɖo kristotɔ siwo nɔ Kolose la dome le Kristo fe
mawunyenye ŋu. Aʋatsonufiala aɖewo hã nɔ nu dada aɖewo
fiam. Eya ta Kolose kristotɔwo ɖo Epafrodito ɖa be wòasrã
Paulo kpɔ le gaxɔ me eye wòase efe susu tso Kristo fe
mawunyenye kple ŋufiafia bubuawo ŋuti. Ale Paulo ŋlɔ agbalẽ
sia na Kolosetɔwo, ɖe nya me na wo, le aʋtsonufialawo fe
nufiafia ŋuti eye wòɖo kpe edzi na wo bena Kristo nye Mawu
le go ɖe sia ɖe me. Efia nu tso ale si wòle be srɔ̃ŋutsuwo kple
srɔ̃nyɔnuwo, viwo kple dzilawo nanɔ ɖe wo nɔewo ŋu la hã
ŋuti.
Emenyawo
1. Kpɔkplɔyiɖeme, 1:1-14
2. Nufifia tɔxɛwo, 1:15-2:23
3. Agbenɔnɔ yeyea kple xoxoa tsɔtsɔ sɔ kple wo nɔewo, 3:1-4:6
4. Tafonyawo, 4:7-18
1 Agbalẽ sia tso Paulo, ame si Mawu tia be wòanye Yesu Kristo fe dɔtsɔla kple
nɔvi Timoteo gbɔ le yiyim na 2 kristotɔ wɔnutefewo kple Mawu fe ame siwo le
Kolose dua me.
Mawu mía Fofo la ŋutɔ nakɔ efe yayra ɖe mia dzi eye wòatsɔ efe ŋutifafa ayɔ
mi taŋtaŋ.
Gbedodoɖa kple akpedada
3 ɣesiaɣi ne míele gbe dom ɖa ɖe mia ta la, míedzea egɔme kple akpadada na Mawu
míafe Afetɔ Yesu Kristo Fofo, 4 elabena míese nu geɖe tso ale si miexɔ Afetɔ la dzi
se kple lɔlɔ̃ manyagblɔ si mietsɔ na efe amewo la ŋu. 5 Eye tso ŋkeke gbãtɔ si dzi
wogblɔ nyanyui la na mi va se ɖe fifia la, mietsɔ xɔse kpɔ mɔ na dzidzɔ tso dzifo. 6
Nyanyui si wogblɔ na mi la eya ke gblɔm wole le xexeame godoo eye wòle amewo
fe agbenɔnɔ trɔm le afi sia afi, abe ale si wòtrɔ miafe agbenɔnɔ tso ŋkeke gbãtɔ si dzi
miese nu tso Mawu fe nublanuikpɔkpɔ gã na vɔ̃wɔlawo ŋu eye miese eme ene.
7 Epafra míafe hadɔwɔla lɔlɔ̃ lae tsɔ nyanyui la vɛ na mi. Eyae nye Yesu
Kristo fe subɔla si le kpekpem ɖe mía ŋuti le afi sia ɖe mia tefe. 8 Eye eyae nye ame
si gblɔ ale si mietsɔ lɔlɔ̃ gã si Gbɔgbɔ Kɔkɔe la de mia me la le amewo lɔ̃m la na mí.
9 Eya ta tso gbe si gbe míese mia ŋkɔ zi gbãtɔ ko la, míedoa gbe ɖa ɖe mia ta
ɣesiaɣi eye míebiaa Mawu be wòakpe ɖe mia ŋuti miase nu si wòdi be miawɔ la
gɔme, eye wòawɔ mi mianye nunyalawo tso gbɔgbɔmenuwo ŋuti. 10 Míegabiana hã
be miafe agbenɔnɔ nadze Afetɔ la ŋu ɣesiaɣi eye woade bubu eŋuti, ale be mianɔ
nyuiwɔwɔ dzi na ame bubu wo ɣesiaɣi, le esime miele esrɔ̃m ɣesiaɣi be mianya
Mawu ɖe edzi wu.
11Míele gbe dom ɖa hã be Mawu fe ŋusẽ gã nayɔ mia me fũ ale be nu ka kee
adzɔ hã la, miate ŋu anɔ te sesῖe eye Afetɔ la fe dzidzɔ nayɔ mia me taŋtaŋ ɣesiaɣi.
12 Eye be miada akpe na Fofo la, ame si wɔ mí be míedze na gomekpɔkpɔ le nu
siwo kekeli la fe fiaɖufemetɔwo akpɔ gome le la me. 13 Elabena eyae ɖe mí tso
viviti fe ŋusẽ kple Satana fe fiaɖufe la me eye wòkplɔ mí va Via lɔlɔ̃ la fe fiaɖufe
mee; 14 eyae fle ablɔɖe na mí kple efe ʋu xɔasi la eye wòtsɔ míafe nu vɔ̃wo katã ke
mí.
Kristo nye ta na nuwo katã
15 Kristoe nye Mawu si míekpɔna o la fe nɔnɔme tututu. Eli hafi Mawu wɔ nu sia
nu eye le nyatefe me la, 16 Kristo ŋutɔe nye nu sia nu si le dzifo kple anyigba dzi,
nu siwo míekpɔna kple nu siwo míekpɔna o la siaa Wɔla. Eya kee wɔ gbɔgbɔwo fe
xexeme si míekpɔna o la, efe fiawo, fiaɖufewo, amegãwo kple wofe ŋusẽwo. Kristo
wɔ esiawo katã na eya ŋutɔ fe ŋudɔwɔwɔ kple ŋutikɔkɔe. 17 Eli xoxoxo hafi nu sia
nu va dzɔ eye efe ŋusẽ lé xexeamenuwo katã fo fui. 18 Eye eyae nye ta na hame,
sinye efe ŋutilã, eyae nye gɔmedzedzea kple ame siwo fɔ tso yɔme fe ŋgɔgbetɔ, ale
be le nu sia nu me la, wòanye gbãtɔ. 19 Elabena Mawu di be nu sia nu si le ye me la
nanɔ ye Vi hã me.
20 Mawu to nu si Via wɔ me, ʋu mɔ be nu siwo katã le dzifo kple anyigba
dzi la, nava Via gbɔ. Elabena Kristo to efe ku le atitsoga ŋuti me wɔ ŋutifafa le
Mawu kple amewo katã dome to efe ʋu me. 21 Ehe ŋutifafa sia vɛ na mi ame siwo
nɔ adzɔge tsã tso Mawu gbɔ la hã. Tsã la mienye Mawu fe futɔwo, mielé fui eye
miafe susu vɔ̃wo kple nu vɔ̃wɔwɔwo na be mi kplii dome klã gake azɔ la, egakplɔ mi
va eɖokui gbɔe abe xɔlɔ̃awo ene. 22 Kristo wɔ esia to efe ku le atitsoga ŋuti me dzi
eye fifia to efe ku me la, ekplɔ mi va Mawu fe ŋkumee; miele tsitre ɖe Mawu ŋkume
ame maɖifɔwoe eye naneke kura megale mia ŋuti si ana woaka mo na mi o. 23
Nu ɖeka si ku ɖe nu sia ŋuti koe nye be miaxɔ nyatefe la dzi ase blibo, alé eme ɖe
asi sesῖe, aku ɖe Afetɔ la ŋuti goŋgoŋgoŋ eye miaxɔ nyanyui la dzi ase be Yesu
ku ɖe mia ta. Hekpe ɖe esia ŋuti la, mixɔe se be aɖe mi, ɖikeke aɖeke manɔmee.
Esiae nye nukunya kple nya si va na mi katã eye wòle kakam ɖe xexeme blibo la
katã fifia. Eye enye dzidzɔ na nye, Paulo, be magblɔ nya sia na ame bubuwo.
24 Ke nye dɔ fe akpa aɖee nye be makpe fu ɖe mia ta, eye enye dzidzɔ nam
be wòle nenema, elabena mele kpekpeɖeŋu nam be Kristo fe fu siwo wòkpe ɖe efe
ŋutilã si nye efe hamea ta la nawu enu.
Woɖe nya ɣaɣla la ɖe go
25 Mezu hamea fe subɔla abe ale si Mawu dɔm abe xɔnuvi ene be mawu efe nya
blibo la nu, 26 nya ɣaɣla si woɣla ɖi tso fe alafawo kple dzidzimewo me ke, gake
azɔ la eɖee fia ame kɔkɔewo. 27 Ame siawo Mawu lɔ̃ be yeana woanya yefe
ŋutikɔkɔe fe kesinɔnu ɣaɣlawo le Trɔ̃subɔlawo dome, nu ɣaɣla sia nye be Kristo le
mia me, si nye ŋutikɔkɔe fe mɔkpɔkpɔ.
28 Eya ta afi sia afi si míeyina la, míefoa nu tso Kristo ŋuti na ame siwo katã
le klalo be woaɖo to. Míefῖaa nu wo eye míexlɔ̃a nu wo vevie abe ale si míate ŋui
ene. Míedina be míakplɔ ame sia ame ayi Mawu fe ŋkume fɔɖiɖimanɔŋui ɖe dɔ si
Kristo wɔ na wo dometɔ ɖe sia ɖe la ta. 29 Esiae nye nye dɔ, eye mate ŋu awɔe to
Kristo fe ŋusẽ triakɔ si le dɔ wɔm le menye la ɖeɖe ko me.
2 Adzɔ dzi nam ŋutɔ nenye be ɖe mianya ale si medoa gbe ɖa
madzudzɔmadzudzɔe ɖe miawo kple hame si le Laodikea la kpakple nɔvi vevi bubu
siwo menyam kura o la hã ta. 2 Nu si mebia Mawu na mi lae nye be: dzidefo nanɔ
mia si eye lɔlɔ̃ fe ŋusẽ nabla mi ɖekae ale be miate ŋu akpɔ mɔnu anya Kristo le
kakaɖedzi me kple gɔmesese deto vavãtɔ. Elabena Mawu fe ɖoɖo ɣaɣla si wòva ɖe
fia mlɔeba lae nye Kristo ŋutɔ. 3 Eya mee woɣla nunya triakɔ fe kesinɔnuwo
katã ɖo.
Dedienɔnɔ si vana to agbenɔnɔ le Kristo Yesu me, me
4 Mele nya siawo gblɔm na mi elabena mele vɔvɔ̃m be ame aɖe ate ŋu ava ble mi,
alo ado lã mi to efe aɖe ŋanɛ nyawo gbɔgblɔ na mi me. 5 Togbɔ be gbɔnye didi tso
mia gbɔ hã la, nye dzi le mia ŋu. Mekpɔ dzidzɔ elabena miele agbe nɔm nyuie eye
miafe xɔse hã le ŋusẽ kpɔm ɖe edzi le Kristo me. 6 Azɔ abe ale si miexɔ Kristo dzi
se be aɖe mi ene la, mixɔ se nenema ke le miafe gbe sia gbe fe nuwɔnawo me; eye
miwɔ ɖeka kplii blibo le xɔse me. 7 Mili ke ɖe eya amea me blibo eye miaxɔ
nunyiame tso egbɔ. Mikpɔ egbɔ be mietsi ɖe edzi le Afetɔ la me. Mina dzidzɔ kple
akpedada nayɔ miafe agbe me fũ ɖe nu gã siwo katã wòwɔ na mi la ta.
8 Migana ame aɖeke natsɔ efe xexemenunya kple nyaŋuɖoɖo siwo wotu ɖe
amegbetɔ fe nunya dzi, ke menye ɖe nu siwo Kristo gblɔ dzi o la awɔ mi kluviwoe,
kple dzidzɔ o. 9 Elabena Mawu fe blibonyenye la katã nɔ Kristo me le ŋutilã fe
dzedzeme nu 10 eye blibonyenye sia yɔ mi fũ le Kristo me, ame si nye ta na ŋusẽwo
kple dziɖulanyenyewo katã. 11 Eya amea me hã wotso aʋa na mi, le esime mieɖe
miafe dzɔdzɔme nu vɔ̃ ŋutilã ɖa, menye kple aʋatsotso si wotsɔ asi tsoe o, ke esi
wowɔ to Kristo me la boŋ. 12 To mawutsideta me mieku kplii eye mietsi tre kplii to
miafe xɔse si le Mawu fe ŋusẽ si fɔe tso ame kukuwo dome la me.
13 Mieku ɖe nu vɔ̃wo me, eye womeɖe miafe dzodzro vɔ̃wo ɖa le mia ŋu
haɖe o. Gake ena be miekpɔ gome le Kristo fe agbenɔnɔ me, elabena etsɔ miafe nu
vɔ̃wo ke mi, 14 eye wòtutu nya si wotsɔ ɖe mia ŋuti la ɖa, vodada siawo nye efe se
siwo dzi mieda le la. Etsɔ nu vɔ̃ siawo katã klã ɖe Kristo fe atitsoga ŋuti eye wòɖe
wo ɖa. 15 To esia me la, Mawu ɖe Satana fe ŋusẽ si wòatsɔ atɔ asi miafe nu vɔ̃wo
dzii la ɖa, eye Mawu ɖe Kristo fe dziɖuɖu le atitsoga ŋuti afi si woɖe miafe nu vɔ̃wo
katã ɖa le la fia xexeame katã.
16 Eya ta migana ame aɖeke naɖe ɖeklemi kpli mi le nu si mieɖuna alo nona
ŋu loo alo ale si miawo mieɖua Yudatɔwo fe azãwo, ŋkekenyuiwo, dzinu yeye fe
wɔnawo kple Sabat ŋkekewo o la ta o. 17 Elabena esiawo katã nye ɖoɖo siwo wu
enu esi Kristo va do. ɖoɖo siawo nye nu la ŋutɔ fe vɔvɔli ko. Egɔmee nye wonye
Kristo ŋutɔ fe vɔvɔli ko. 18 Migana ame aɖeke nable mi be esi miegbe be
yewomasubɔ mawudɔlawo abe ale si wogblɔ na mi ene o ta la, miele tsɔtsrɔ̃ ge o.
Wogblɔna be yewokpɔ ŋutega eye yewonya be ele be miasubɔ mawudɔlawo. Ame
siawo nye dadalawo togbɔ be wogblɔna be yewonye ɖokuibɔbɔɖeanyilawo hã. Susu
wɔnuku le wo si. 19 Ke womeku ɖe Kristo ŋu, ame si nye ta si ŋu mi ame siwo katã
nye efe ŋutilã la ku ɖo o; elabena efe lãmeka sesẽwo wotsɔ bla mí ɖekae eye míete
ŋu tsina elabena míexɔa nunyiame kple ŋusẽ tso eya ɖeka ko gbɔ.
20 Le nyatefe me, esi mieku kple Kristo ta la, mievo tso nu si xexemetɔwo
buna tso ɖeɖekpɔkpɔ ŋuti la si me. Wofe susue nye be, ame akpɔ ɖeɖe to dɔ nyui
wɔwɔ kple sewo dzi wɔwɔ me. Ne ele alea la, nu ka tae miegale wo wɔwɔ dzi eye
wofe se mawo gabla mi ɖo? 21 Wobe migaɖu esi o, migaɖɔ ekemɛ kpɔ o, eye wobe
migaka asi nuɖuɖu aɖewo ya ŋuti kura o; nu ka tae? 22 Kpɔ ɖa, se mawo ya la
amegbetɔ, numaɖinu fe ɖoɖowo ko wonye, elabena nuɖuɖu la, ɖe ko wowɔe be ame
naɖu. 23 Se siawo anya dze se nyuiwoe elabena wonye se siwo hiã
ame ɖokuitsɔtsɔke kple ɖokuibɔbɔ blibo eye wo dzi wɔwɔ sesẽ, gake ŋusẽ aɖeke
mele wo si be ame natsɔ aɖu efe susuwo kple dzodzro vɔ̃wo dzi o. ɖeko wonaa ame
dana.
ɖoɖo na agbe dzadzɛ nɔnɔ
3 Azɔ esi mietsi tre kple Kristo tso ku me ta la, mitsɔ miafe dziwo ɖo dzifo fe
kesinɔnuwo kple efe dzidzɔwo ŋuti, afi si Kristo le Mawu fe axadzi le, le bubu kple
ŋusẽ me. 2 Mina dzifonuwo ŋutibubu naxɔ miafe susuwo me; migagblẽ miafe
ɣeyiɣiwo anɔ anyigba dzi nuwo ŋuti bum o.
3 Elabena mieku eye wotsɔ mia kple Kristo fe agbe ɣla ɖe Mawu me. 4 Ne
Kristo si nye miafe agbe va do la ekema miawo hã miado kpakplii le ŋutikɔkɔe me.
5 Eya ta migbe nu le anyigbadzinu siwo yɔ fũ kple nu vɔ̃ la gbɔ; miwu didi
vɔ̃ siwo le fiefiem le mia me. Migawɔ naneke si ku ɖe ahasiwɔwɔ,
makɔmakɔnyenye, fieŋufieŋu kple ŋukpenanudzroamewo ŋuti o. Migasubɔ xexe sia
me fe nu nyuiwo ɖe Mawu tefe o, elabena esia nye Trɔ̃subɔsubɔ. 6 Mawu fe dziku
helihelῖ ava ame siwo wɔa nu siawo la dzi. 7 Miewɔa nu siawo tsã esi miele abe
xexemetɔ bubuwo ko ene 8 gake azɔ la ɣeyiɣi la de na mi be miaɖe asi le
dzikudodo, fuléle, fifode kple nya vlowo gbɔgblɔ ŋuti.
9 Migaka aʋatso na mia nɔewo o; elabena mieɖe agbe xoxo la kple efe
nuwɔnawo ɖa. 10 Azɔ la miele agbe yeye nɔm eye agbe yeye nɔnɔ sia na miele nu
nyui wɔwɔ srɔ̃m gbe sia gbe le si dzedze me, be mianɔ ame si nye Wɔla la fe
nɔnɔme me. 11 Le agbe yeye sia nɔnɔ me la, Griktɔ, Yudatɔ, aʋatsotso alo
aʋamatsomastso, ŋkumaʋamaʋutɔ alo Skitiatɔ, kluvi alo ablɔɖevi megali o, ke boŋ
wo katã nye kristotɔ eye Kristo le wo katã me.12 Esi wònye be Mawu ame si na
agbe yeye mi la ŋutɔe tia mi, wɔ mi kɔkɔe eye wolɔ̃ mi vevie ta la, mido dɔmetrɔtrɔ,
nublanuikpɔkpɔ, ɖokuibɔbɔ, tufafa kple dzigbɔɖi fe awuwo na mia ɖokuiwo, 13 mihe
adodo kple mia nɔewo, eye mitsɔ mia nɔewo fe vodadawo ke wo. Miɖo ŋku ale si
Afetɔ la tsɔ miafe nu vɔ̃wo ke mii la dzi eye miawo hã miatsɔ ake mia nɔewo
nenema ke.
14 Ƒo esiawo katã ta la, mina lɔlɔ̃ nafia ale si mianɔ agbee la mi, elabena esia
ana be hame la katã nanɔ anyi le ɖekawɔwɔ blibo me. 15 Mina ŋutifafa si tso Kristo
gbɔ la naɖu dzi le miafe dziwo kple agbenɔnɔ blibo la katã me ɣesiaɣi, elabena esia
nye miafe dɔdeasi kple mɔnukpɔkpɔ abe ame siwo nye ŋutilã ɖeka fe ŋutinuwo ene.
Eye mida akpe ɣesiaɣi. 16 Mina be Kristo fe nya la natso afe ɖe mia me le agbɔsɔsɔ
me, esi miele nu fiam, le nu xlɔ̃m mia nɔewo kple Mawu menunya, eye midzi
Psalmowo, hadzidziwo kple gbɔgbɔmehawo kpakple akpedada le miafe dziwo me na
Mawu. 17 Eye nu sia nu si miawɔ la, eɖeanye le nya me alo nuwɔwɔ me o, miwɔ wo
katã le Afetɔ Yesu fe ŋkɔ me eye miada akpe na Mawu Fofo la, to eya amea me.
ɖoɖo hena kristotɔwo fe afemegbenɔnɔ
18 Mi srɔ̃nyɔnuwo la, mibɔbɔ mia ɖokuiwo na mia srɔ̃wo, elabena esia nye Afetɔ la
fe ɖoɖo na mi. 19 Eye mi srɔ̃ŋutsuwo hã la, milɔ̃ mia srɔ̃wo eye mialé be na wo eye
migado dziku ɖe wo ŋuti alo ablu ɖe wo ta o.
20 Mi ɖeviwo la, ele be miabu mia fofowo kple mia dadawo ɣesiaɣi, elabena
esiae dze Afetɔ la ŋu. 21 Mi fofowo la, miganɔ nya hem ɖe mia viwo ŋuti ale
gbegbe be dzi naɖe le wo fo be woadzudzɔ agbagbadzedze o.
22 Mi kluviwo la, miɖo to miafe anyigbadzifetɔwo ɣesiaɣi; menye to
ameŋkumenuwɔwɔ me o, ke boŋ miawɔe ɣesiaɣi ne miafe afetɔwo meli o hã. Miɖo
to wo faa ɖe miafe lɔlɔ̃ na Afetɔ la kple ale si miedi be yewoadze eŋui la ta. 23
Mitsɔ kutrikuku kple dzidzɔ wɔ nu sia nu si wòle be miawɔ la, abe Afetɔ lae miele
ewɔm na ene, eye menye abe miafe anyigbadzifetɔwo miele ewɔm na ene o, 24 esi
mienyae be miaxɔ domenyinyi tso Afetɔ la gbɔ abe fetu ene. Elebena Afetɔ Kristo
ŋutɔe miele dɔ wɔm na. 25 Ame sia me si wɔ nu vɔ̃ la axɔ efe nu vɔ̃ fe fetu eye
ameŋkumekpɔkpɔ aɖeke manɔ eme o.
4 Mi afetɔwo la, ele be miawɔ nu si nyo eye wòdze la ɖe miafe kluviwo ŋu.
Miɖo ŋku edzi ɣesiaɣi be, miawo hã la Afetɔ le mia si le dzifo eye wòle ŋku lém ɖe
mia ŋuti vevie.
Sedede bubuwo
2 Mido vevi gbedodoɖa, minɔ ŋudzɔ eye mida akpe na Mawu. 3 Mido gbe ɖa ɖe
míawo hã ta be Mawu naʋu agbo na míafe mawunyagbɔgblɔ be míaɖe gbefã
Kristo fe nu ɣaɣlawo esi ta mele game le afi sia ɖo. 4 Mido gbe ɖa be magblɔe eme
nakɔ abe ale si mate ŋui ene.
5 Miwɔ mɔnukpɔkpɔ suetɔ kekeake ŋutidɔ ne miatsɔ aɖe gbefã nyanyui lae na
ame bubuwo. Mizɔ le nunya me le miafe nufofo kple wo me. 6 Mina amenuveve
kple dze nanɔ miafe nufofo me, elabena to esia me ko miate ŋu akpɔ ŋuɖoɖo nyuitɔ
na ame sia ame.
Gbedoname vovovowo
7 Tikiko, mía nɔvi lɔlɔ̃ la agblɔ ale si mele edzii la na mi. Enye kutrikula si subɔa
Afetɔ la kplim. 8 Medɔ dɔ tɔxɛ siae be wòava kpɔ ale si miele ɖa eye be wòafa akɔ
na mi ade dzi fo hã na mi. 9 Mele Onesimo, nɔvi lɔlɔ̃ kple nutefewɔla si nye mia
detɔ la hã ɖom, ɖe mi. Eya kple Tikiko woagblɔ nu siwo le dzɔdzɔm le afi sia fifia la
na mi.
10 Aristarko, ame si le game kplim la do gbe na mi kple lɔlɔ̃; nenema kee
nye Marko, Barnaba nɔvi. Abe ale si megblɔ na mi kpɔ ene la, ne Marko va mia gbɔ
la, mixɔe dzidzɔtɔe.
11 Yesu, si wogayɔna hã be Yusto la hã do gbe na mi nyuie. Ame siawo nye
Yudatɔwo le nye dɔwɔhatiwo dome hele dɔ wɔm na mawufiaɖufe la eye wonye
akɔfafa gã aɖe nam. 12 Epafra, mia dometɔ ɖeka, ame si nye Yesu Kristo fe dɔla hã
do gbe na mi nyuie. Ele ʋiʋlim ɖe mia ta le gbedodoɖa me ɣesiaɣi be mianɔ te sesῖe
le Mawu fe lɔlɔ̃nu blibo la me, atsi eye miakpɔ kakaɖedzi blibo. 13 Mate ŋu aka ɖe
edzi na mi be, ewɔ dɔ sesῖe ɖe mi kple kristotɔ bubu siwo le Laodikea kple Hierapoli
la nu, 14 Luka, Atikewɔla lɔlɔ̃ la kple Dema hã do gbe na mi nyuie.
15 Mido gbe na nɔvi kristotɔ siwo le Laodikea nam. Mido gbe na Nimfa kple
hame si kpea ta le efe afeme la nam. 16 Nenye be miexlẽ agbalẽ sia vɔ la, mitsɔe ɖo
ɖe Laodikea hame la hã woaxlẽ eye miawo hã mixɔ agbalẽ si meŋlɔ ɖo ɖe wo hã
axlẽ. 17 Migblɔ na Arkipo be, “Kpɔ egbɔ be nèwɔ nu siwo katã Afetɔ la be nàwɔ.”
18 Esia nye nye ŋutɔ nye gbedoname si meŋlɔ kple nye ŋutɔ nye asi. Miɖo
ŋku dzinye le nye gaxɔmenɔnɔ me le afῖ sia. Mawu fe amenuveve nanɔ anyi kpli mi.


text:
Abraham
Abraham nye amesi ŋu woŋlɔ nu le le Mose fe agbalẽ gbãtɔ me le Bibliaa me. Wo ga ŋlɔ nu le eya ke ŋuti le Koran la hã me. Kristotɔwo kple Mɔslemtɔwo katã bu nae abe Israel viwo, Ishamel viwo kple Edom viwo katã wo fofo. Eya dzi Yuda subɔsubɔ kple Kristo subɔsubɔ to.
Abraham nye Tarax vi, eye wònye Naxor fe tɔgbeyɔvi. Abraham nɔviwo wonye Naxor kple Haran. Bibla gblɔ bena Mawu kplɔ Abraham tso Mesopotamia vayi Kanaan nyigba dzi. Afima Mawu bla nu kple Abraham le. Tso ema dzi la, Abraham subɔ Mawu (YHWH) dzaa ko abe Mawu ene. Mawu ga do ŋugbe na Abraham hã bena efe dzidzimeviwo woadzi xexlẽmanɔmee. Abraham nɔ agbe tso AM 1948–2123 (1812 DMȠ vaseɖe 1637 DMȠ).
Yudatɔwo yɔna Abraham be Avraham, Avinu, alo "Abraham, mía Fofo". Mawu do ŋugbe na Abraham bena woayra amegbetɔwo katã to efe dzidziemviwo dzi. (Mose I 12:3). Kristotɔwo kpɔ Yesu Kristo abe ŋugbe si Mawu na Abraham. Mɔslemtɔwo xɔ edzi se bena Mohammed nye Ismael, ŋutsuvi si Hagar dzi na Abraham fe dzidzimeviwo dometɔ ɖeka.


text:
Aleke Mawɔ Agbe?
Sɔhɛwo Biana Be . . .
Aleke Mawɔ Agbe?
“Dzomeŋɔli sia nye nu lé dzi na nɔviŋutsu aɖe si le míafe hamea me. Le nyatefe me, efe nu menyo ŋunye kpɔ o. Ke kuxiae nye be nyemenya alesi mawɔ agbe eye mavee o.”—Elizabeth. *
“MÍATE ŋu anye xɔlɔ̃ veviwoa?” Ðekakpui aɖe bia nya ma wò kpɔa? Ne ɖetugbi * ye nènye la, ke anɔ eme be adzɔ dzi na wò, wòavivi na wò—eye kura gɔ̃ hã wòalé dzi na wò! Gake agate ŋu ana nàtɔtɔ ale gbegbe be mànya alesi nàɖo eŋui hã o.
Ne wò nu nyo ame aɖe ŋu la, ate ŋu ana seselelãme vovovo nage ɖe mewò. Edzɔna alea vevietɔ ne ètsi ɖo srɔ̃ɖeɖe me eye nàte ŋu alɔ̃ ɖe edzi na amea! * Togbɔ be ele nenema hã la, alesi nàwɔ nui fe akpa gã aɖe anɔ te ɖe amesi le lɔlɔ̃nya la dom ɖe gbɔwò fe nɔnɔme dzi. Ne etsi le seselelãme me eye efe nu nyo ŋuwò la, nyaŋuɖoɖo nɛ anɔ bɔbɔe na wò. Gake ne eva dze kɔte be nudidi siwo hiã hafi wòanye srɔ̃ŋutsu nyui mele esi o ɖe? Alo togbɔ be nɔnɔme nyuiwo le esi hã la, ne efe nu melé dzi na wò o ɖe?
Bu ɖetugbi aɖe si wo kple ɖekakpui aɖe wozɔ sẽ gake wòva kpɔ be yemedi be ye kplii yewoanɔ anyi le yefe agbemeŋkeke susɔeawo me o hã ŋu kpɔ. Le esi tefe be wòatso kadodo ɖesiaɖe me kplii la, egayi edzi nɔa go dom kplii. Ebia be: “Aleke mawɔ agbe?”
Ne Efe Nu Menyo Ŋuwò O
Le blemafofowo ŋɔli la, edze abe amesiwo dzilawo tia na wo viwoe ɖeviawo ɖena ene. (Mose I, 24:2-4, 8) Le Ɣetoɖofedukɔwo me la, mɔɖeɖe li na Kristotɔ akpa gãtɔ be woawo ŋutɔ natia amesi woaɖe. Biblia tɔ asi nudidi ɖeka aɖe dzi—be Kristotɔwo naɖe srɔ̃ ‘le Afetɔ la me ko.’—Korintotɔwo I, 7:39.
Ðe wòfia be ele be nàɖe haxɔsetɔ ɖesiaɖe si gblɔ be wò nu nyo ye ŋu alo si mia kplii miezɔ ɣeyiɣi kpui aɖea? Enyo, bu Biblia me kpɔɖeŋu si nye ɖetugbi aɖe si tso Titinaɣedzefe fe kɔfedu si nye Sunem me ŋu kpɔ. Esi wofe fia Salomo kpɔe la, efe nu lé dzi nɛ ŋutɔ. Esi Salomo di be yeado ɖeɖenya Hawo fe Ha 2:7) Ðetugbi dzeaɖaŋu sia medi be amewo nafo nya ɖe ye nu yeatso nya me ɖe seselelãmewo ko nu o. Salomo fe nu menyo eŋu o, elabena elɔ̃ alẽkplɔla tsɛ aɖe xoxo.ɖe egbɔ la, menye ɖeko ɖetugbivi dza sia gbe o, ke eɖe kuku na fiasã me nyɔnu siwo nɔa fia la ŋu be: “Miganyɔ lɔlɔ̃ o, migaʋuʋui o, vaseɖe esime wòadze eya ŋutɔ ŋu hafi!” (
Nusɔsrɔ̃ vevi aɖe le nya sia me na amesiwo le srɔ̃ɖeɖe ŋu bum egbea: Be lɔlɔ̃ si nɔa srɔ̃tɔwo dome la mate ŋu anɔ wo me na amesiame fomevi o. Eyata le zɔzɔ kple ŋutsu aɖe va ɖo afi aɖe vɔ megbe kura gɔ̃ hã la, ɖetugbia ate ŋu ava kpɔe be efe nu melé dzi na ye o. Ðewohĩ ɖekakpuia fe gbɔdzɔgbɔdzɔ aɖe si dze gaglãa tae wòwɔna na ɖetugbia nenema ɖo. Alo ate ŋu anye be efe nue menyo eŋu o. Anye bometsitsi be wòaŋe aɖaba afu seselelãme siawo dzi. Aɖabaŋeŋe fu wo dzi maɖe wo ɖa o. * Tamara gblɔ tso ŋutsu si wònɔ zɔzɔm kplii ŋu be: “Ðikeke geɖe nɔ menye ɖe eŋu. Menye ɖikeke suesuewo koe wonye o, ke boŋ esiwo ɖe fu nam ŋutɔŋutɔ ale gbegbe be metsia dzodzodzoe ne mele egbɔ.” Tamara va kpɔe emegbe be ele be yewoatso yewo dome kadodoa me le ɖikeke siawo ta.
Nusita Gbegbe Sesẽna
Togbɔ be ele nenema hã la, esesẽna be nàgblɔ na ɖekakpui si le ɖeɖenya dom ɖe gbɔwò be menyo na ye o. Abe Elizabeth si míeyɔ va yi le nyatia fe gɔmedzedze ene la, ɖewohĩ ànɔ vɔvɔ̃m be yeava do dziku nɛ. Nyatefee, ele be míade bubu amewo fe seselelãme ŋu. Biblia de dzi fo na Kristotɔwo be woado “dɔmetɔtrɔ kple nublanuikpɔkpɔ” eye be woawɔ nu ɖe amewo ŋu abe alesi woadi be woawɔe ɖe yewo ŋu ene. (Kolosetɔwo3:12; Mateo7:12) Ðe wòfia be nàwɔ ko abe ɖe wònyo na wò ene bene dzi magaɖe le ɖekakpuia fo alo wòabi dzi oa? Ðikekemanɔmee la, ava kpɔ alesi nèsena le ɖokuiwò me ŋutɔŋutɔ adze sii, eye ɖeko wò anukwaremaɖimaɖi nɛ alo wò seselelãme gbɔgblɔ nɛ hehe ɖe megbe ana wòagavee wu. Esi vloe kura enye be nàɖee le esi efe nu wɔ nublanui na wò ko ta. Ame fe nu fe nublanuiwɔwɔ na ame menye gɔmeɖoanyi nyui si dzi woatu srɔ̃ɖeɖe ɖo o.
Ðewohĩ ele fu ɖem na susu na wò be, ‘Ne nyemeɖee o la, nyemagakpɔ ame aɖeke aɖe o.’ Abe alesi Teen magazine me nyati aɖe gblɔe ene la: “Menye eyae nèdi be yeaɖe hafi o, gake eya koe nèkpɔ—eye mèdi be yeatsi akogo o.” Nyatefee, didi si nu sẽ wònye be zɔhɛ nanɔ ame si. Gake menye amesiame ko ɖeɖee ana woakpɔ ta na didi sia o. Ebia be nàkpɔ amesi nàte ŋu alɔ̃ le nyatefe me eye wòanye amesi ate ŋu atsɔ Ŋɔŋlɔawo me srɔ̃ɖeɖe me gbanɔamedziwo. (Efesotɔwo 5:33) Eyata mègatsi dzi ɖe nyametsotsowɔwɔ ŋu le kpeɖeŋutɔ didi me o! Eva ve ame geɖewo emegbe be yewotsɔ dzitsitsi ɖe srɔ̃e.
Mlɔeba la, ɖetugbi aɖewo yia edzi nɔa zɔzɔm kple ɖekakpui si ŋu kpɔtsotso gãwo le la kokoko, togbɔ be wokpɔe gaglãa hã. Wosusunɛ be ‘Ne megbɔ dzi ɖi nɛ vie la, ɖewohĩ ava trɔ.’ Ðe susu le eme ŋutɔŋutɔa? Ne ètsɔ susu ɖo eŋu la, àkpɔ be zi geɖe la, numame kple nɔnɔme gbegblẽwo te ŋu foa ke ɖe to le ame me ale gbegbe be bebli hafi wote ŋu trɔna. Nenye be ewɔ tɔtrɔ kpatawo kura gɔ̃ hã la, ɖe nàte ŋu aka ɖe edzi be tɔtrɔ siawo anɔ anyi ɖaa? Le nɔnɔme sia tɔgbe aɖe me la, ɖetugbi aɖe si ŋkɔe nye Karen wɔ nununyatɔe esi wòtso nya me be yeadzudzɔ kadodo kple ɖekakpui aɖe esi wòva de dzesii be yewofe nukpɔsusu le nuwo ŋu to vovo. Elɔ̃ ɖe edzi be: “Esesẽ nam ŋutɔ, elabena efe nu nyo ŋunye. Gake mekpɔ be ema koe nye nu nyuitɔ mawɔ.”
Wɔ Nu le Ŋuɖɔɖɔɖo Me
Nyatefee, menye nu feŋue wònye be nàgbe o. Abe nubablɛ si me nusiwo gbãna le ene la, ehiã ŋuɖɔɖɔɖo. Aɖaŋuɖoɖo siwo ate ŋu akpe ɖe ŋuwò dometɔ ʋɛ aɖewoe nye si.
Dzro nya la me kple dziwòlawo alo ame tsitsi bubu aɖe le hamea me. Woate ŋu akpe ɖe ŋuwò nànya nenye be nusiwo nèle mɔ kpɔm na la kɔ vie akpa.
Wò nyawo me nakɔ eye woanɔ tẽ. Mègana ɖikeke nanɔ eme le alesi nèsena le ɖokuiwò me ŋu o. Gbɔgblɔ be “Ao, megbe” ko ate ŋu aɖe dzi le ame geɖe siwo adi be yewoabia tawò la fo. Ne ehiã la, gblɔ alesi nègbee la kakaɖedzitɔe wu, le kpɔɖeŋu me, abe “Ete ɖe dzinye, gake le nyatefe me la, medzɔ dzi nam o” ene. Kpɔ nyuie be màwɔe wòadze abe ɖe nàte ŋu atrɔ susu ne etee ɖe dziwò vie ene o. Nana eme nakɔ nɛ be efe nu menyo ye ŋu o la ana matɔtɔ le susu me o eye wòana wò malɔ̃malɔ̃a nanya tsɔ nɛ wu.
Da sɔ le nyatefetoto kple aɖaŋudzedze me. Lododowo 12:18 gblɔ be: “Ame aɖewo fe nufofo le abe yitɔame ene.” Togbɔ be nya gbɔgblɔ tẽ le vevie hã la, Biblia gblɔ be “dze nanɔ [míafe] nya me.”—Kolosetɔwo 4: 6.
Lé wò nyametsotsoa me ɖe asi. Xɔlɔ̃ nyuidinamela siwo anɔ eme be womenya nu boo aɖeke tso nusita nètso nya me nenema ŋu o la adi be yewoafo nya ɖe nuwò nàgbugbɔ ŋugble ade le nya la ŋu. Gake mlɔeba la, wòe ava nɔ agbe ɖe nya me si nètso la nu—menye xɔ̃wò nyuidinamelawoe o.
Wɔ nu wòasɔ ɖe wò nyawo nu. Ðewohĩ tsã mi ame evea mienye xɔlɔ̃ veviwo, eye esɔ be miadi be nuwo nayi abe tsã ene. Gake zi geɖe la, masɔ eye wòanya wɔ nenema o. Fifia efe seselelãmewo ku ɖe srɔ̃ɖeɖe ŋu. Ðe wòasɔ be nàsusui be neɖe asi le seselelãme mawo ŋu awɔ abe ɖe naneke medzɔ o enea? Eyata togbɔ be ade mia dzi wu be miawɔ nu ɖe mia nɔewo ŋu le dɔmenyo kple bubu me hã la, ɖeko kafofo na mia nɔewo edziedzi alo mia nɔewo gbɔ nɔnɔ fũ le hadomenuwɔnawo me agadzi efe blanuilélea ɖe edzi. Ate ŋu asɔ kple efe seselelãmewo tsɔtsɔ wɔ fefee, si manyo be nàwɔ o.
Apostolo Paulo xlɔ̃ nu Kristotɔwo be amesiame “nagblɔ nyatefe na ehavi.” (Efesotɔwo 4:25) Asesẽ ya, gake ate ŋu akpe ɖe mi ame evea ŋu agbe naganya nɔ na mia dometɔ ɖesiaɖe.
[Etenuŋɔŋlɔwo]
^ mm. 3 Míetrɔ ŋkɔ aɖewo.
^ mm. 4 Togbɔ be ɖetugbiwo koŋue woyɔ le nyati sia me hã la, gɔmeɖose siwo le eme sɔ na ɖekakpuiwo hã.
^ mm. 5 Míedzro afɔku siwo le gbeɖoɖoɖi esime wometsi kura o me le magazine sia fe tata si nye February 8, 2001, tɔ me.
^ mm. 10 Kpɔ nyati si nye “Sɔhɛwo Biana Be . . . Ðe Míatso Mía Dome Kadodoa?” si le July 22, 1988, Nyɔ! fe Eŋlisigbe me tɔ me.
[Nya si ɖe dzesi si le axa 29]
Amesiame ko fe nu mate ŋu anyo ŋuwò o
[Nɔnɔmetata si le axa 30]
Gblɔ wò seselelãmewo tẽ eme nakɔ


text: 23 Ke David fe nya mamlɛawoe nye esi:+“David, Isai vi la, fe numenya,+Kple ŋutsu si wodo ɖe dzi la fe numegbe,+Yakob fe Mawu fe amesiamina+ la,Henɔ si fe nu nyoa ame ŋu,* si kpa+ Israel-viwo fe hawo.2 Yehowa fe gbɔgbɔe fo nu to dzinye;+Eye efe nya le nye aɖe dzi.+3 Israel fe Mawu la fo nu;Israel fe Agakpe+ la gblɔ nam be:‘Ne ame si le amegbetɔwo dzi ɖum la le dzɔdzɔe,+Eye wòle dzi ɖum le mawuvɔvɔ̃ me la,+4 Ele abe ŋdikekeli ne ɣe dze ene,+Ele abe ŋdi si alilikpo aɖeke medo o ene.Ele abe ale si xexea me kɔna le tsidzadza megbe ene,Si nana gbe miena tso anyigba me.’+5 Ðe nye afe mele alea le Mawu ŋkume oa?Elabena ebla nu mavɔ kplim,+Si wòɖo pɛpɛpɛ le goawo katã me wòle dedie.Elabena eyae nye nye xɔxɔ kple nye dzidzɔ katã,Ðe mana woadzi ɖe edzi godoo oa?+6 Ke wotsɔa yakamewo katã ya fua gbe+ abe ŋù ene,Elabena womate ŋu atsɔ asi afɔ wo o.7 Ne ame aɖe be yeaka asi wo ŋu la,Ele be wòatsɔ ga kple akplɔti ɖe asi,Eye wòatɔ dzo wo woafiã keŋ ɖe wo tefe.”8 David fe kalẽtɔwo fe ŋkɔwoe nye esi:+ Yoseb-Basebet, si nye Takemonitɔ, eye wònye kalẽtɔ etɔ̃awo fe tatɔ.+ Ewu ame alafa enyi kple efe akplɔ le aʋakpekpe ɖeka me.9 Eya yome Eleazar,+ Dodo+ vi, Ahohi vi, enɔ kalẽtɔ etɔ̃ siwo nɔ David ŋu la dome esime woɖe alɔme le Filistitɔwo ŋu. Filistitɔwo fo fu ɖe afi ma ɣemaɣi hena aʋawɔwɔ, eye esi Israel ŋutsuwo si la,10 enɔ te henɔ Filistitɔwo wum va se ɖe esime ɖeɖi te efe asi ŋu wodze ti ɖe yi la ŋu.+ Ale Yehowa na woɖu dzi* gã aɖe gbe ma gbe;+ eye dukɔa gbugbɔ dze eyome henɔ nu ɖem le ame siwo wowu la ŋu.11 Eya yome Sama, Hararitɔ Age vi. Filistitɔwo fo fu ɖe Lehi, afi si ayigble aɖe le; eye dukɔ la si le Filistitɔwo nu.12 Sama tɔ ɖe agble la titina, eye wòwɔ avu ɖe eta, eye wòsi Filistitɔwo, ale Yehowa na woɖu dzi* gã aɖe.+13 Tatɔ blaetɔ̃awo dometɔ etɔ̃ yi David gbɔ le Adulam-gado+ la me le nuŋeɣi, eye Filistitɔwo fe aʋawɔlawo fe fufofo aɖe fu asaɖa anyi ɖe Refaim Bali la me.+14 David nɔ tefe si yiyi sesẽ la;+ eye Filistitɔwo fe dzɔlawo fe ha aɖe nɔ Betlehem ɣemaɣi.15 Eye David ɖe dzodzro vevi aɖe si le eme la gblɔ be: “Oo, ne ɖe makpɔ vudo* si le Betlehem fe agbo nu la me tsi ano ɖe!”16 Ale ŋutsu kalẽtɔ etɔ̃awo ge ɖe Filistitɔwo fe asaɖa la me sesẽe heku tsi le vudo* si le Betlehem fe agbo nu la me tsɔ vɛ na David; ke melɔ̃ no tsia o, ke boŋ ekɔe ɖe anyi na Yehowa.+17 Egblɔ be: “Oo Yehowa, menyo kura be mawɔ nu sia o! Ðe mano ŋutsu siawo, siwo tsɔ wofe agbe* de afɔku me la, fe ʋua?”+ Eya ta egbe enono. Nu siawoe ŋutsu kalẽtɔ etɔ̃awo wɔ.18 Ke Abisai,+ Zeruya vi,+ Yoab nɔvi, ye nye ame etɔ̃ bubuwo fe tatɔ; eda akplɔ wu ame alafa etɔ̃, eye wòxɔ ŋkɔ abe kalẽtɔ etɔ̃awo ke ene.+19 Togbɔ be exɔ ŋkɔ wu ame etɔ̃ bubu siawo, eye wòva zu wofe tatɔ hã la, mexɔ ŋkɔ de ame etɔ̃ gbãtɔawo nu o.20 Benaya,+ Yehoyada vi, nye ŋutsu kalẽtɔ,* ame si wɔ kalẽnu geɖewo le Kabzeel.+ Ewu Ariel si tso Moab la fe viŋutsu eveawo, eyae yi vudo* aɖe me ɖawu dzata le ŋkeke aɖe si dzi sno dza.+21 Ewu Egipte ŋutsu dzɔtsu aɖe hã. Togbɔ be akplɔ nɔ Egiptetɔ la si hã la, etsɔ kpo ɖe asi yi Egiptetɔ la gbɔ ɖaxɔ akplɔ la le esi, eye wòtsɔ eya ŋutɔ fe akplɔ la wui.22 Nu siawoe Benaya, Yehoyada vi wɔ, eye wòxɔ ŋkɔ abe kalẽtɔ etɔ̃awo ke ene.23 Togbɔ be exɔ ŋkɔ le ame blaetɔ̃awo dome hã la, meɖo kalẽtɔ etɔ̃ gbãtɔawo fe ɖofe o. Ke hã, David tsɔe ɖo eya ŋutɔ ŋu dzɔlawo nu.24 Asahel,+ Yoab nɔvi le ame blaetɔ̃awo dome. Kalẽtɔ siawo dometɔ aɖewoe nye: Elhanan, Dodo si tso Betlehem fe vi;+25 Sama, Harodtɔ; Elika, Harodtɔ;26 Helez, Paltitɔ;+ Ira,+ Tekoatɔ Ikes fe vi;27 Abi-Ezer,+ Anatottɔ;+ Mebunai, Husatɔ;28 Zalmon, Ahohitɔ; Maharai, Netofatɔ;+29 Heleb, Netofatɔ Baana fe vi; Ribai si tso Benyamin viwo fe du Gibea me la fe vi Itai;30 Benaya,+ Piratontɔ; Hidai tso afi si Gaas-tɔʋuwo+ le,31 Abi-Albon, Arbattɔ; Azmavet, Bahurimtɔ;32 Eliyaba, Saalbonitɔ; Yasen viwo, Yonatan;33 Sama, Hararitɔ; Ahiam, Hararitɔ Sarar vi;34 Elifelet, Ahasbai vi, Maakattɔ la fe vi, Eliyam, Gilotɔ Ahitofel+ fe vi;35 Hezro, Karmeltɔ; Paarai, Arbitɔ;36 Yigal, Natan si tso Zoba fe vi, Bani, Gadtɔ;37 Zelek, Amon vi kple Naharai, Beerottɔ si nye Yoab, Zeruya vi fe adekplɔvi,38 Ira, Yitri vi; Gareb, Yitri vi;+39 kple Uriya,+ Hititɔ la; wo katã wole ame blaetɔ̃ vɔ adre.


text: 51 “Mi ame siwo tia dzɔdzɔenyenye yome,Mi ame siwo le Yehowa dim la, miɖo tom.Milé ŋku ɖe agakpe si me woɖe mi tsoeKple kpegbãfe si me woɖe mi tsoe la ŋu.2 Miɖe ŋku ɖe mia fofo AbrahamKple Sara+ si dzi mi la.*Elabena eya ɖekae li esime meyɔe,+Eye meyrae wòdzi ɖe edzi.+3 Elabena Yehowa afa akɔ na Zion.+Afa akɔ na efe afedowo katã,+Eye wòawɔ efe gbegbe wòanɔ abe Eden-bɔ+ eneKple efe tagba abe Yehowa fe abɔ ene.+Woatso aseye ahakpɔ dzidzɔ le eme,Eye akpedada kple hafofo aɖi le eme.+4 Oo, nye dukɔ, lé to ɖe ŋunye,Nye dukɔ, mifu to anyi ɖe ŋunye.+Elabena sedede atso gbɔnye,+Eye maɖo nye ʋɔnu dzɔdzɔe dɔdrɔ̃ anyi abe kekeli ene na dukɔwo.+5 Nye dzɔdzɔenyenye tu afe.+Nye xɔname ado,+Eye nye alɔwo adrɔ̃ ʋɔnu dukɔwo.+Nyee fukpowo akpɔ mɔ na,+Eye woakpɔ nye alɔ* sinu.6 Mifɔ mo dzi miakpɔ dzifowo,Eye mide mo to miakpɔ anyigba.Elabena dzifowo akaka eye wo nu ayi abe dzudzɔ ene;Anyigba anyunyɔ abe avɔ ene,Eye edzinɔlawo aku abe muwo ene.Ke nye xɔname anɔ anyi tegbee,+Eye nye dzɔdzɔenyenye nu mayi akpɔ o.+7 Mi ame siwo nya dzɔdzɔenyenye,Dukɔ si fe dzi me nye se* la le,+ miɖo tom.Migavɔ̃ amegbetɔ si kuna fe vlodoame o,Eye wofe amedzudzu megadzi ŋɔ na mi o.8 Elabena agbagblaʋui aɖu wo abe avɔ ene,Eye tsifomee* aɖu wo abe lãfuvɔ ene.+Ke nye dzɔdzɔenyenye anɔ anyi tegbee,Eye nye xɔname anɔ anyi le dzidzimewo katã me.”+9 Nyɔ! Nyɔ! Oo Yehowa fe alɔ,+Ne nàta ŋusẽ.Nyɔ abe le blemaŋkekewo me ene, abe le dzidzime siwo va yi la ŋɔli ene.Ðe menye wòe ŋe Rahab*+ kakɛkakɛe,Eye nèfo nu ɖe fumelã klitsu la oa?+10 Ðe menye wòe na atsiafu, tɔ goglo la, me tsiwo mie oa?+Ame si na atsiafu gɔme zu mɔ, be ame siwo wogbugbɔ fle la nato edzi oa?+11 Ame siwo Yehowa ɖe la atrɔ agbɔ.+Woava Zion kple aseyetsotso,+Eye woakpɔ dzidzɔ tegbee.*+Woatso aseye ahakpɔ dzidzɔ,Eye nuxaxa kple hũɖeɖe abu ɖe wo.+12 “Nye ŋutɔe nye Ame si le akɔ fam na mi.+Nu ka tae nàvɔ̃ amegbetɔ, si gbɔna kuku ge,+Kple amegbetɔvi, si ayrɔ abe gbe mumu ko ene?13 Nu ka tae nàŋlɔ Wɔwòla Yehowa,+Ame si he dzifowo me,+ eye wòɖo anyigba gɔme anyi ya be?Vɔvɔ̃ léa wò gbe sia gbe le ameteɖeanyila* fe dziku ta,Abe ɖe wòate ŋu atsrɔ̃ wò ene.Afi kae ameteɖeanyila fe dziku la le?14 Woaɖe ga ame si do dɔgɔ̃e le kɔsɔkɔsɔwo me la kpuie,+Maku ahayi yɔdo me,Alo abolo nahiãe o.15 Ke nye Yehowae nye wò Mawu,Ame si blua atsiafu be efe tsotsoewo nadze agbo+—Eŋkɔe nye aʋakɔwo fe Yehowa.+16 Matsɔ nye nyawo ade nuwò,Eye matsɔ nye asi fe vɔvɔli atsyɔ dziwò,+Ne maɖo dzifowo wo tefe ahaɖo anyigba gɔme anyi,+Eye magblɔ na Zion be: ‘Nye dukɔ nènye.’+17 Nyɔ! Nyɔ! Oo Yerusalem, fɔ,+Wò ame si no Yehowa fe dɔmedzoekplu tso efe asi me.Èno kplu la;Èno kplu si nana wozɔna sagasaga la fiafiafia.+18 Vi siwo katã wòdzi la dometɔ aɖeke meli akplɔe o,Eye vi siwo wònyi la dometɔ aɖeke meli alé efe alɔnu o.19 Nu eve siawoe dzɔ ɖe dziwò.Ame kae ase veve ɖe nuwò?Gbegblẽ kple tsɔtsrɔ̃, dɔwuame kple yi!+Ame kae afa akɔ na wò?+20 Viwòwo ku fenyi.+Womlɔ kpɔdomeewo katã fe dzogoewo dziAbe sẽ siwo mɔ̃ ɖe ene.Abe ame siwo Yehowa fe dziku helĩhelĩ, wò Mawu fe mokaname, ɖi fo na ene.”21 Eya ta ɖo to nàse nya sia,Oo, nyɔnu fukpela si mu aha evɔ mèno wain hafi o.22 Ale wò Afetɔ, Yehowa wò Mawu, ame si ʋlia efe dukɔ ta, gblɔe nye esi:“Kpɔ ɖa! Maxɔ kplu si nana wozɔna sagasaga,+Kplu, si nye nye dɔmedzoekplu la le asiwò;Màganoe akpɔ o.+23 Matsɔe ade ame siwo wɔ funyafunya wò la si me,+Ame siwo gblɔ na wò* be, ‘Bɔbɔ, ne míazɔ dziwò ayi,’Ale be nètsɔ wò dzime wɔ anyigbaeAbe mɔ ene na wo be woazɔ edzi.”


text:
Filistitɔwo gbugbɔ Nubablaɖaka la ɖo ɖe Israel (1-21)
6 Yehowa fe Aɖaka+ la nɔ Filistitɔwo fe anyigba dzi ɣleti adre.2 Eye Filistitɔwo yɔ nunɔlawo kple afakalawo+ bia wo be: “Aleke míawɔ Yehowa fe Aɖaka lae? Mina míanya ale si míawɔ agbugbɔe aɖo ɖe enɔfe.”3 Woɖo eŋu be: “Ne miele Israel fe Mawu, Yehowa fe nubablaɖakaa ɖom ɖa la, migaɖoe ɖa nunana manɔmee o. Mitsɔ fɔɖivɔsa kpe ɖe eŋu.+ Ema ko hafi miahaya, eye mianya nu si tae efe asi gbe dzodzo le mia dzi ɖo.”4 Eya ta wobia be: “Fɔɖivɔsa kae míaɖo ɖee?” Woɖo eŋu be: “Sikakookoo atɔ̃ kple sikafi atɔ̃, le Filistitɔwo fe kplɔlawo fe xexlẽme nu,+ elabena dɔvɔ̃ ɖeka ma kee va dze mi kple miafe kplɔlawo katã dzi.5 Miwɔ miafe kookoawo fe nɔnɔme kple afi+ siwo le anyigba la gblẽm la fe nɔnɔme, eye miade bubu Israel fe Mawu la ŋu. Ðewohĩ ana efe asi si va mia kple miafe mawu la kpakple miafe anyigba dzi la dzi naka aɖe.+6 Nu ka tae miasẽ dzi me abe ale si Egiptetɔwo kple Farao sẽ dzi me ene?+ Esi wòtu nu kpli wo vevie la,+ woɖe asi le Israel ŋu wòdzo.+7 Eya ta miwɔ tasiaɖam yeye, eye milé nyinɔ eve siwo ŋu vi le, siwo womede kɔkuti kɔ na kpɔ o. Mitsi nyinɔawo ɖe tasiaɖam la ŋu, eye miɖe nyiviawo le wo ŋu de kpo.8 Mikɔ Yehowa fe Aɖaka la da ɖe tasiaɖam la dzi, eye mitsɔ sikanu siwo nye fɔɖivɔsa si ɖom miele ɖee la de aɖakavi me da ɖe exa,+ eye miaɖoe ɖa wòayi,9 eye minɔ ekpɔm: ne Bet-Semes+ mɔe wòto ɖo ta efe anyigba dzi la, ekema eyae wɔ vɔ̃ gã sia mí. Ke ne mele alea o la, ekema míanyae be menye eyae ka asi mía ŋu o, ke boŋ nu dogoɖenunue.”10 Eye ameawo wɔe alea. Wolé nyinɔ eve siwo ŋu vi le, eye wotsi wo ɖe tasiaɖam la ŋu, ke wolé wo viwo de kpo.11 Eye wokɔ Yehowa fe Aɖaka la da ɖe tasiaɖam la dzi hekpe ɖe aɖakavi si me afiawo kple wofe kookoawo fe nɔnɔmeawo le la ŋu.12 Eye nyinɔawo zɔ tẽe to mɔ si ɖo ta Bet-Semes.+ Wolé mɔ gã ɖeka tsɔ, eye wole xɔxlɔ̃m le yiyim; eye womedze ɖe ɖusi alo mia me o. Eye Filistitɔwo fe kplɔlawo kplɔ wo ɖo va ɖo keke Bet-Semes fe lifo dzi ke.13 Bet-Semestɔwo nɔ lu ŋem le bali la me. Esi wofɔ mo dzi hekpɔ Aɖakaa la, dzi dzɔ wo ale gbegbe.14 Eye tasiaɖam la va ɖo Yosua, Bet-Semestɔ la, fe agble me, afi si kpe gã aɖe le, eye wòtɔ ɖe afi ma. Eya ta wofli tasiaɖam la tsɔ wɔ nakee, eye wotsɔ nyinɔawo sa numevɔ+ na Yehowa.15 Eye Lewi viwo+ ɖiɖi Yehowa fe Aɖaka la kple aɖakavi si kpe ɖe eŋu, si me sikanuawo le la ɖe anyi, eye wotsɔ wo da ɖe kpe gã la dzi. Bet-Semestɔwo+ sa numevɔ, eye wosa vɔ na Yehowa gbe ma gbe.16 Esi Filistitɔwo fe kplɔla atɔ̃awo kpɔe la, wotrɔ yi Ekron gbe ma gbe.17 Ke sikakookoo siwo Filistitɔwo tsɔ kpe ɖe eŋu vɛ be woatsɔ asa fɔɖivɔ na Yehowa lae nye esiawo:+ Asdod+ tɔ ɖeka, Gaza tɔ ɖeka, Askelon tɔ ɖeka, Gat+ tɔ ɖeka, Ekron+ tɔ ɖeka.18 Eye afiawo le Filistitɔwo fe du siwo katã me kplɔla atɔ̃awo tso la fe xexlẽme nu, tso du siwo ŋu woɖo gli ɖo dzi va ɖo kɔfe siwo le agbleta la dzi.Eye kpe gã si dzi wokɔ Yehowa fe Aɖaka la da ɖo la nye ɖaseɖikpe le Yosua, Bet-Semestɔ la, fe agble me va se ɖe egbe sia.19 Eye Yehowa wu Bet-Semestɔwo, elabena wokpɔ efe Aɖaka la. Ale wòwu ame akpe blaatɔ̃ kple blaadre* le dukɔ la dome, eye dukɔ la fa konyi le esi Yehowa wu ame geɖe ta.+20 Eya ta Bet-Semestɔwo bia be: “Ame kae ate ŋu anɔ te ɖe Yehowa, Mawu kɔkɔe sia ŋkume,+ eye ame ka gbɔe wòadzo le mía gbɔ ayi?”+21 Ale wodɔ ame ɖo ɖe Kiriat-Yearimtɔwo+ gbɔ, gblɔ be: “Filistitɔwo gbugbɔ Yehowa fe Aɖaka la vɛ. Miva kɔe yi mia gbɔ.”+


text: 19 Enyo be woanye ame dahe si fe zɔzɔme ŋu fɔɖiɖi mele o+Wu be woanye bometsila si daa alakpa.+2 Sidzedze fe ame* si manɔmanɔ menyo o,+Eye ame si tsia klokloklo* la wɔa nu vɔ̃.3 Ame ŋutɔ fe bometsitsie nana efe mɔ glɔ̃na,Ke efe dzi nyrana ɖe Yehowa boŋ ŋu.4 Kesinɔnuwo hea xɔlɔ̃ geɖe ɖe ame ŋu,Ke xɔlɔ̃wo kana le ame dahe ŋu.+5 Aʋatsoɖasefo matsi tomahe o,+Eye ame si daa alakpa ɣesiaɣi la mado le eme o.+6 Ame geɖewo dina be yewofe nu nadze bubume* ŋu,Eye ame sia ame dzea xɔ̃ ame si naa nu ame.7 Ame dahe nɔviwo ke hã léa fui;+Aleke wɔ exɔlɔ̃wo ya maka le eŋu o!+Enɔa wo yome ɖea kuku na wo, gake womedea nu eme nɛ o.8 Ame si si nunya* su la lɔ̃a eɖokui.*+Ame si dea asixɔxɔ gɔmesese ŋu la, nu adze edzi nɛ.*+9 Aʋatsoɖasefo matsi tomahe o,Eye ame si daa alakpa ɣesiaɣi la atsrɔ̃.+10 Agbeɖuɖu medze bometsila o;Ke aleke wɔ subɔvi nahayi fia ɖu ge ɖe amegãwo dzi?+11 Ame si sea nu gɔme nyuie la, medoa dziku kabakaba o,+Eye atsyɔ̃ wònye nɛ be wòaŋe aɖaba afu agɔdzedze* dzi.+12 Fia fe dziku le abe dzata* fe gbetete ene,+Ke efe amenuveve le abe zãmu si dza ɖe gbewo dzi ene.13 Vi tsibome hea gbegblẽ vaa fofoa dzi,+Eye srɔ̃nyɔnu dzrewɔla* le abe xɔ si le ɖuɖum ɖaa ene.+14 Afe kple kesinɔnuwo nye domenyinu tso vifofowo gbɔ,Ke srɔ̃nyɔnu nyanu la, Yehowa gbɔe wòtsona.+15 Kuviawɔwɔ ɖe wònana ame dɔa alɔ̃ tsu,Eye ame* si wɔa alɔgblɔdɔ la, dɔ awui.+16 Ame si léa sedede me ɖe asi la kpɔa efe agbe* ta;+Ame si meléa ŋku ɖe efe mɔwo ŋu o la, aku.+17 Ame si vea ame dahe nu la le nu dom na Yehowa,+Eye aɖo nu si wòwɔ la tefe nɛ.+18 He to na viwò, esime mɔkpɔkpɔ gali,+Eye mègana efe ku fe fɔɖiɖi nanɔ dziwò o.*+19 Ame si dzi kuna helĩhelĩ la, axe eŋutife;Ne èbe yeaxɔ nɛ la, ewɔwɔ dzi ko nànɔ.+20 Se aɖaŋuɖoɖo, eye nàxɔ amehehe,+Ne nàdze nunya le etsɔ si gbɔna me.+21 Nu geɖewoe amegbetɔ ɖona ɖe efe dzi me,Gake Yehowa fe adaŋudedee* ava eme.+22 Atsyɔ̃e wònye na ame ne elɔ̃a ame tso dzi me;+Eye enyo be woanye hiãtɔ wu be woanye alakpatɔ.23 Yehowa vɔvɔ̃ kplɔa ame yia agbe me;+Ame si vɔ̃nɛ la aɖe dzi ɖi; vɔ̃ aɖeke mava edzi o.+24 Kuviatɔ de asi nuɖugba me;Etsɔtsɔ de nu me gɔ̃ hã zu dɔ nɛ.+25 Ƒo fewuɖula,+ ekema ame makpɔnutefe adze nunya,+Ka mo na nugɔmesela, ekema sidzedze geɖe asu esi.+26 Ame si sẽa ŋuta le fofoa ŋu, eye wònyaa dadaa ɖa la,Vi ŋukpenanuwɔla kple vlodoamela wònye.+27 Vinye, ne èdzudzɔ toɖoɖo amehehe la,Àtra ɖa tso nya siwo me nunya le la gbɔ.28 Ðasefo vloe ɖea alɔme le nya dzɔdzɔe ŋu,+Eye ame vɔ̃ɖiwo mia nu vɔ̃ɖi gbligbligbli.+29 Tohehe li na fewuɖulawo,+Eye fofo li na bometsilawo fe dzime.+


text: 13 Gbe ma gbe la, woxlẽ Mose fe agbalẽ la ɖe dukɔ la fe to me;+ eye wokpɔ woŋlɔ ɖe eme be, Amonitɔ loo alo Moabtɔ+ megava Mawu vavã la fe ha la me gbeɖegbeɖe o,+2 elabena wometsɔ abolo kple tsi yi ɖakpe Israel-viwo o, ke boŋ woda Bileam ɖe wo ŋu be wòafo fi ade wo.+ Gake mía Mawu trɔ fifode la wòzu yayra.+3 Esime wose Se la ko la, woɖe amedzroviwo katã ɖa le Israel dome.+4 Ke do ŋgɔ na esia la, nunɔla si fe dzikpɔkpɔ te mía Mawu fe afe*+ la fe nudzraɖofexɔwo* lee nye Eliyasib,+ si do fome kple Tobiya.+5 Edzra nudzraɖofexɔ* gã aɖe me ɖo nɛ, afi si wotsɔa nuɖuvɔsa, lifi, ŋudɔwɔnuawo, agblemenuku, wain yeye kple ami+ fe ewolia, siwo Lewi viwo,+ hadzilawo kple agbonudzɔlawo dze na, kpakple nunɔlawo fe nudzɔdzɔ,+ dana ɖo tsã.6 Le ɣeyiɣi mawo katã me la, nyemenɔ Yerusalem o, elabena le Babilon-fia Artasasta+ fe fe blaetɔ̃ vɔ evelia+ me la, meyi ɖe fia la gbɔ, eye le ɣeyiɣi aɖe megbe la, mebia mɔ le fia la gbɔ.7 Metrɔ va Yerusalem hekpɔ nu vɔ̃ɖi si Eliyasib+ wɔ esi wòdzra nudzraɖofexɔ ɖeka me ɖo na Tobiya+ le Mawu vavã la fe afe la fe xɔxɔnu.8 Esia medze ŋunye kura o. Eya ta mefɔ Tobiya fe xɔmenuwo katã tso nudzraɖofexɔ* la me fu gbe.9 Meɖe gbe wokɔ nudzraɖofexɔwo* ŋu; eye megafɔ Mawu vavã la fe afe+ la me ŋudɔwɔnuawo kple nuɖuvɔsa kpakple lifi+ la va eme.10 Eye mese be womenaa Lewi viwo+ fe gome wo o,+ ale be Lewi viwo kple hadzila siwo nɔ subɔsubɔdɔa wɔm la dzo, eye wo dometɔ ɖe sia ɖe yi eya ŋutɔ fe agble me.+11 Mehe nya ɖe dumegãwo fe kpeɖeŋutɔawo+ ŋu gblɔ be: “Nu ka ŋuti miegblẽ Mawu vavã la fe afe la ɖi?”+ Eya ta mefo Lewi viawo nu fu hetsɔ wo ɖo wofe dɔwo nu.12 Yuda blibo la katã tsɔ agblemenuku kple wain yeye kpakple ami fe ewoliawo+ va nudzraɖofeawo.+13 Metsɔ nunɔla Selemiya kple nugbugbɔŋlɔla* Zadok kpakple Pedaya, si tso Lewi viwo dome, ɖo nudzraɖofeawo nu, eye Hanan, Zakur vi, Mataniya vi, nye wofe kpeɖeŋutɔ, elabena wobua wo nutefewɔlawoe. Woawo ŋkumee wòkpɔ be woama nu na wo nɔviwo.14 Oo nye Mawu, ɖo ŋku dzinye,+ le esia ta, eye mègaŋlɔ dɔ nyui siwo mewɔ ɖe nye Mawu fe afe la ŋu kple eŋutisubɔsubɔdɔwo*+ be o.15 Le ŋkeke mawo me la, mekpɔ be amewo le waintsetse fiãm le Sabat+ dzi le Yuda, eye wotsɔa agblemenuku bablawo doa agba ɖe tedziwo dzi vanɛ, hekpe ɖe wain, waintsetsewo, gbotsetsewo kple agba ɖe sia ɖe fomevi ŋu, eye wotsɔa wo vaa Yerusalem le Sabat ŋkeke dzi.+ Eya ta mexlɔ̃ nu wo be woagadzra nu le ŋkeke ma dzi o.*16 Tirotɔ siwo le dua me tsɔa tɔmelã kple adzɔnu ɖe sia ɖe fomevi va dzrana na Yuda viwo le Yerusalem le Sabat dzi.+17 Eya ta mehe nya ɖe Yuda bubumewo ŋu hebia wo be: “Nu vɔ̃ɖi kae nye esi wɔm miele hele kɔ gblẽm ɖo na Sabat ŋkeke la?18 Ðe menye aleae mia tɔgbuiwo wɔ, eye mía Mawu la he vɔ̃ siawo katã va mía kple du sia dzi oa? Azɔ miele dɔmedzoe dzim ɖe edzi na Israel esi miele kɔ gblẽm ɖo na Sabat la.”+19 Eya ta esi vɔvɔli nya ɖo Yerusalem fe agbowo nu do ŋgɔ na Sabat la ko la, meɖe gbe be woado ʋɔawo. Megblɔ hã be woagaʋu wo o, va se ɖe esime Sabat la va yi, eye meɖe nye ŋutɔ nye dɔla aɖewo ɖo agboawo nu, ne woagatsɔ agba aɖeke ava eme le Sabat ŋkeke dzi o.20 Eya ta asitsalawo kple adzɔnu ɖe sia ɖe fomevi dzralawo tsi Yerusalem godo dɔ zi ɖeka alo eve.21 Eye mehe nya ɖe wo ŋu be: “Nu ka tae mietsia gli la godo dɔna? Ne miegawɔe la, matu nu kpli mi.” Tso ɣemaɣi la, womegavana le Sabat dzi o.22 Eye megblɔ na Lewi viwo be woanɔ wo ɖokuiwo ŋu kɔm, eye woava nɔ agboawo ŋu dzɔm, be woakɔ Sabat ŋkeke la ŋu.+ Oo nye Mawu, ɖo ŋku esia hã dzi, eye nàkpɔ nublanui nam le wò amenuveve gbogbo la nu.+23 Azɔ hã, le ŋkeke mawo me la, mekpɔe be Yudatɔ aɖewo ɖe Asdod,+ Amon kple Moab+ nyɔnuwo.*+24 Eye wo viwo fe afã doa Asdodgbe, eye wofe afã doa dukɔ bubuwo fe gbe, wo dometɔ aɖeke metea ŋu doa Yudagbe o.25 Mehe nya ɖe wo ŋu heka mo na wo, mefo fi de wo, mefo ŋutsuawo dometɔ aɖewo+ henyɔ ɖa na wo, mena wotà Mawu, eye megblɔ na wo be: “Migatsɔ mia vinyɔnuwo na wo viŋutsuwo o, eye migaɖe wo vinyɔnuwo dometɔ aɖeke na mia viŋutsuwo alo miawo ŋutɔwo miaɖe wo o.+26 Ðe menye esiawoe na Israel-fia Salomo wɔ nu vɔ̃ oa? Fia aɖeke mede enu le dukɔwo dome o;+ eye efe Mawu lɔ̃e,+ eye Mawu tsɔe ɖo fiae ɖe Israel blibo la nu. Gake dutanyɔnuwo na eya gɔ̃ hã wɔ nu vɔ̃.+27 Ðe woagase le mia ŋu ake be miewɔ nu vɔ̃ɖi sia gbegbe hedo kpo nutefewɔwɔ na mía Mawu la to dutanyɔnuwo ɖeɖe mea?”+28 Nunɔlagã Eliyasib+ viŋutsu Yoyada+ fe viwo dometɔ ɖeka nye Horontɔ Sanbalat+ fe toyɔvi. Eya ta menyae ɖa le ɖokuinye ŋu.29 Oo nye Mawu, ɖo ŋku wo dzi, le esi wogblẽ kɔ ɖo na nunɔlanyenye la kpakple nunɔlawo+ kple Lewi viwo fe nubabla la ta.+30 Eye mekɔ wo ŋu tso dutatɔwo fe ɖifofo ɖe sia ɖe me, eye mede dɔ asi na nunɔlawo kple Lewi viwo, ame sia ame kple etɔ,+31 eye mewɔ ɖoɖo ɖe nakenana+ ɖe ɣeyiɣi ɖoɖiawo dzi kple kutsetse gbãtɔwo nana ŋu.Oo nye Mawu, ɖo ŋku dzinye, hena nye nyui.+


text: 30 “Ne nya siawo katã va dzɔ ɖe dziwò, yayra kple fifode, siwo metsɔ ɖo ŋkuwòme,+ eye nèɖo ŋku wo dzi*+ le dukɔ siwo dome Yehowa wò Mawu nya wò ɖo ɖa la dome,+2 eye nètrɔ ɖe Yehowa wò Mawu+ la ŋu heɖo to efe gbe tso wò dzi blibo kple wò luʋɔ* blibo+ me, wò kple viwòwo siaa, abe ale si mele se dem na wò egbea ene la,3 ekema Yehowa wò Mawu akplɔ wò aboyomewo agbɔe,+ eye wòakpɔ nublanui+ na wò agafo mia nu fu tso dukɔ siwo katã dome Yehowa wò Mawu ka mi hlẽ ɖo la me.+4 Ne keke dzifo fe mlɔenu kee wò ame siwo woka hlẽ la le hã la, Yehowa wò Mawu afo wo nu fu tso afi ma, eye wòakplɔ wo agbɔe.+5 Yehowa wò Mawu akplɔ wò ava anyigba si fofowòwo xɔ wòzu wo tɔ la dzi, eye àxɔe wòazu tɔwò; ana nu nadze edzi na wò, eye wòana nàdzi ɖe edzi wu fofowòwo.+6 Yehowa wò Mawu akɔ wò kple wò dzidzimeviwo fe dziwo ŋu,*+ be nàlɔ̃ Yehowa wò Mawu tso wò dzi blibo kple luʋɔ* blibo me, ne nànɔ agbe.+7 Eye Yehowa wò Mawu ana fifode siawo katã nava wò futɔ siwo léa fu wò hetia yowòme la dzi.+8 “Ke àtrɔ ava ahaɖo to Yehowa fe gbe, eye àwɔ efe se siwo katã dem mele na wò egbea la dzi.9 Eye Yehowa wò Mawu ana wò asinudɔwɔwɔwo katã nadze edzi na wò geɖe,+ eye wòana viwòwo, wò lãwo, kple wò anyigbadzikutsetsewo nadzi ɖe edzi taŋtaŋ, elabena adzɔ dzi na Yehowa be yeana nu nadze edzi na wò, abe ale si ko wòkpɔ dzidzɔ ɖe tɔgbuiwòwo ŋu ene.+10 Elabena ɣemaɣi la, àɖo to Yehowa wò Mawu fe gbe, eye àlé efe sedede kple efe ɖoɖo siwo woŋlɔ ɖe Segbalẽ sia me la me ɖe asi, eye àtrɔ va Yehowa wò Mawu la gbɔ tso wò dzi blibo kple luʋɔ* blibo me.+11 “Elabena se sia, si dem mele na wò egbea mesesẽ na wò akpa o, eye mele didife hã tso gbɔwò o.+12 Menye dzifoe wòle, ne nàgblɔ be, ‘Ame kae alia ayi dzifo ahatsɔe vɛ na mí, be míasee, ne míawɔ edzi?’ hã o.+13 Eye menye fu godo hã wòle, ne nàgblɔ be, ‘Ame kae atso fu ayi aɖatsɔe vɛ na mí, be míasee, ne míawɔ edzi?’ hã o.14 Elabena nya la tsɔ ɖe gbɔwò kpuie, ele wò ŋutɔ wò nu me kple wò dzi me,+ be nàwɔ edzi.+15 “Kpɔ ɖa, metsɔ agbe kple nyui, ku kple vɔ̃ ɖo ŋkuwòme egbe.+16 Ne èɖo to Yehowa wò Mawu fe se siwo dem mele na wò egbea, eye nèlɔ̃ Yehowa wò Mawu+ la, nèzɔ efe mɔwo dzi, eye nèlé efe sededewo kple ɖoɖowo kpakple ʋɔnudrɔ̃ɖoɖowo me ɖe asi la, ekema ànɔ agbe,+ eye àdzi ɖe edzi, eye Yehowa wò Mawu ayra wò le anyigba si dzi nèyina be nàxɔe wòazu tɔwò la dzi.+17 “Ke ne wò dzi to mɔ bubu,+ eye mèɖo to o, eye nèna woflu wò nède ta agu na mawu bubuwo hesubɔ wo la,+18 ekema mele egblɔm na mi egbea be, miatsrɔ̃ avɔ kokoko.+ Mianɔ agbe didi le anyigba si dzi miele Yordan tso ge ayi aɖaxɔ wòazu mia tɔ la dzi o.19 Metsɔ dzifowo kple anyigba ɖo ɖasefowo ɖe mia ŋu egbea be, metsɔ agbe kple ku, yayra kple fifode+ ɖo mia ŋkume; mitia agbe, ne mia kple miafe dzidzimeviwo+ mianɔ agbe,+20 nàlɔ̃ Yehowa wò Mawu+ la, nàɖo to efe gbe, eye nàku ɖe eya amea ŋu,+ elabena eyae nye wò agbe eye eyae ana nànɔ agbe didi le anyigba si ŋu Yehowa ka atam ɖo na tɔgbuiwòwo, Abraham, Isak kple Yakob, be yeatsɔ ana wo la dzi.”+


text: 16 Miɖo agbo ɖe anyigbadziɖula la,Mikplɔe tso Sela miato gbegbeAyi Zion vinyɔnu fe to la dzi.2 Abe xevi si wonya le efe atɔ me ene la,+Nenemae Moab vinyɔnuwo anɔ le Arnon tɔtsofewo.+3 “Mide adaŋu, miwɔ nyametsotso la dzi.Mina miafe vɔvɔli le ŋdɔkutsu dzatsɛ nanɔ abe zã ene.Miɣla ame siwo ka hlẽ la; migade sisila aɖeke asi o.4 Oo Moab, na nye ame siwo ka hlẽ la nanɔ mewò.Nànye bebefe na wo tso nugblẽla la si me.+Ameteɖeanyila nu ayi,Gbegblẽ la nu atso,Ame siwo le amewo fanyam la atsrɔ̃ ɖa le anyigba la dzi.5 Ekema woatsɔ lɔlɔ̃ mavɔ ali ke fiazikpui aɖe.Ame si abɔbɔ nɔ edzi le David fe agbadɔ me la anye nutefewɔla;+Adrɔ̃ ʋɔnu dzɔdzɔe, eye wòatso kpla ɖe nu dzɔdzɔe wɔwɔ ŋu.”+6 Míese Moab ŋkɔ be edana—edana ŋutɔ+—Míese efe ɖokuidodoɖedzi, efe dada kple efe dɔmedzoedodo;+Gake efe numeɖiɖi azu dzodzro.7 Eya ta Moab afa na Moab.Moabtɔwo katã afa avi sesĩe.+Ame siwo wofo la afa konyi vevie ɖe Kir-Hareset+ fe waintsetse fufu kɔwo ta.8 Elabena Hesbon+ fe toŋugblewo yrɔ,Sibma+ fe wainkawo,Dukɔwo fe dziɖulawo fanya efe alɔ siwo dzi waintsetse nyuitɔwo le;Wode Yazer+ ke;Wovu ɖo gbegbe.Efe alɔwo vu va ɖo atsiafu la gbɔ ke.9 Esia tae mafa avi le Sibma fe wainka ŋu abe ale si mefa na Yazer ene.Oo, Hesbon kple Eleale,+ mafa aɖatsi ɖe mia dzi,Elabena ɣli si wodona ɖe miafe dzomeŋɔlikutsetsewo kple miafe nuŋeŋewo ŋu la nu yi.*10 Woɖe dzidzɔ kple aseyetsotso ɖa le atikutsetsebɔ la me,Eye aseyetsotso alo ɣli aɖeke mele ɖiɖim le waingblewo me o.+Wainfiãla megafiãa wain le wainfiãnuwo me o.Elabena metsi ɣlidodo nu.+11 Esia tae nye dɔme le gbe ɖem ɖe Moab+ ŋuAbe saŋku fe ɖiɖi ene,Eye nye fodome hã le gbe ɖem ɖe Kir-Hareset+ ŋu.12 Ne nu te Moab ŋu belibeli le togbɛ la dzi, eye wòva efe nuxefe la be yeado gbe ɖa hã la, efe gbedodoɖaa maɖe vi aɖeke o.+13 Esiae nye nya si Yehowa gblɔ ɖe Moab ŋu tsã.14 Azɔ Yehowa gblɔ be: “Le fe etɔ̃ me tututu, abe apaɖila fe fe ene la,* woaɖi gbɔ Moab fe atsyɔ̃ le zitɔtɔ fomevi geɖewo me, eye ame ʋɛ aɖewo koe asusɔ, eye womaɖi naneke o.”+


text:
Tarax
Tarax, si gɔme enye tsatsala la, enye Abraham fofo le Biblia me.
Amea[trɔ asi le eŋu | trɔ asi le etsofe ŋu]
Biblia[trɔ asi le eŋu | trɔ asi le etsofe ŋu]
Le Mose fe agbalẽ gbãtɔ me la, Tarax nye Naxor viŋutsu, eye eya hã nye Serug viŋutsu. Serug fofo nye Regu, si fofo enye Peleg, si fofo nye Eber, si fofo nye Selax, si fofo nye Arpaxsad, si fofo nye Sem, si nye Noa viŋutsu tsitsi tɔ.[1]
Biblia gblɔ be Tarax dzi viŋutsu etɔ̃. Yawo enye Abram, Naxor kple Xaran. Le Mose I ta 20:12 me la, Sara, si nye Abraham srɔ̃ nye nɔvia hã, elabena woameve nye Terax viwo gake wo nɔwo to vovo. Wo de enye Ur le Kaldea nyigba dzi. Tarax vi Xaran tre kuku na tɔa le Ur. Xaran dzi Lot hafi wò ku. Naxor tso afe ɖe Xaran, si le Ur mɔ dzi. Tarax ʋu tso Ur kple via Abraham kple efe tɔgbeyɔviŋutsu Lot. Wofe ɖoɖo enye be yewoayi Kanaan gake wodze Xaran eye Terax ku le afima.[2] Le efe ku megbe la, Abram kple efe fometɔwo ʋu tso Xaran. [3] Biblia gblɔ bena Tarax nye trɔ̃subɔɔla.[4]
Tefe[trɔ asi le eŋu | trɔ asi le etsofe ŋu]
Tarax enye tefe si Israeltɔwo tɔ ɖa le ɣeyiɣi sime wonɔ sisim tso Egyipte.


text: 5 “Oo nunɔlawo,+ misee,Eye Israel fe afe, miɖo to,Oo fia fe afe, fu to anyi,Elabena miawo ŋue ʋɔnudɔdrɔ̃ la ku ɖo;Elabena miezu mɔ̃ le MizpaKple ɖɔ woɖo ɖe Tabor To+ dzi.2 Megbedelawo* fo wo ɖokuiwo ɖe ʋukɔkɔɖi me vĩi,Eye mele nu xlɔ̃m* wo katã.3 Menya Efrayim,Eye Israel mele ɣaɣla ɖem o.Oo Efrayim, azɔ èwɔ gbolo;Israel gblẽ kɔ ɖo na eɖokui.+4 Wofe nuwɔnawo meɖe mɔ na wo be woatrɔ ava wofe Mawu gbɔ o,Elabena ahasigbɔgbɔ le wo me;+Eye womedze si Yehowa o.5 Israel fe dada ɖi ɖase ɖe eŋu;*+Israel kple Efrayim siaa kli nu le wofe vodada ta,Eye Yuda hã kli nu kpe ɖe wo ŋu.+6 Wotsɔ wofe alẽwo kple wofe nyiwo yi Yehowa di ge,Ke womete ŋu ke ɖe eŋu o.Ete ɖa le wo gbɔ.+7 Womewɔ nutefe na Yehowa o,+Elabena vi tutɔwoe wodzi.Azɔ wo kple wofe nunɔamesiwo* nu ayi le dzinu ɖeka me.8 Miku lãdzo+ le Gibea, eye miku kpẽ le Rama!+Mido aʋaɣli le Bet-Aven+—míele megbewò, Oo Benyamin!9 Oo Efrayim, azu ŋɔdzinu le wò tohegbe.+Mena wonya nu si ava dzɔ la le Israel-toawo dome.10 Yuda-megãwo le abe ame siwo ŋea lifo ɖe eme ene.+Matrɔ nye dziku helĩhelĩ la akɔ ɖe wo dzi abe tsi ene.11 Wote Efrayim ɖe anyi, eye wodrɔ̃ ʋɔnui,Elabena eɖoe kplikpaa be, yeadze yefe ketɔ yome.+12 Eya ta mezu abe agbagblaʋui ene na Efrayim,Eye mezu abe nu vóvo ene na Yuda fe afe la.13 Esi Efrayim kpɔ efe dɔléle la, eye Yuda kpɔ efe abi la,Efrayim yi Asiria,+ eye wòdɔ ame ɖo ɖe fia gã aɖe.Ke fia ma mete ŋu da gbe le mia ŋu o,Eye mete ŋu yɔ dɔ miafe abi la o.14 Elabena manɔ abe dzatatsui ene na Efrayim,Abe dzatatsu* ene na Yuda fe afe la.Mavuvu wo ʋayaʋaya, mayi aɖalé wo adzoe,+Eye xɔnametɔ aɖeke manɔ anyi na wo o.+15 Madzo, magbugbɔ ayi nɔnyefe, va se ɖe esime wokpɔ wofe vodada me tsonuwo,Eye woadi be mave yewo nu.*+Ne woɖo xaxa me la, woadim.”+


text:
Siamlɔm 14
Siamlɔm 14 enye ŋkeke 195lia le fea me (196lia le fe ene sia ene me) le Gregoria ɣletigalẽa me. Ŋkeke 170 ye susɔ le fe sia me.
Le ŋkeke sia dzi[trɔ asi le eŋu | trɔ asi le etsofe ŋu]
"Quatorze Juillet" (Siamlɔm fe ŋkeke wuienelia le Fransegbe me) enye Bastille Ŋkeke. Esia enye azã si Fransetɔwo tsɔna ɖoa ŋku Bastille ʋa si wowɔ lw fe 1789 la dzi.
Dzigbewo[trɔ asi le eŋu | trɔ asi le etsofe ŋu]
Kugbewo[trɔ asi le eŋu | trɔ asi le etsofe ŋu]
Azãgbewo[trɔ asi le eŋu | trɔ asi le etsofe ŋu]
Nuxexlẽwo le tefe bubuwo[trɔ asi le eŋu | trɔ asi le etsofe ŋu]
- BBC – Le Ŋkeke sia dzi (le Eŋlisi me)
- The New York Times – Le Ŋkeke sia dzi (le Eŋlisi me)


text:
HADZIDZI 137
Nyɔnu Nutefewɔlawo, Nɔvinyɔnu Kristotɔwo
1. Sara, Ester, Maria, Rut kple bubuawo
Nye nyɔnu zazɛ̃ nutefewɔlawo.
Wotsɔ wo ɖokuiwo na Mawu bliboe.
Wonye nyɔnu wɔnutefe si’o míenya.
Nyɔnu aɖewo hã wɔ nutefe;
Biblia meyɔ wo ŋkɔ’o, gake Ma’u ve wo nu.
2. Nutefewɔwɔ, dzidefo, dɔmenyo;
Wonye nɔnɔme nyuiwo míaɖe afia.
Nyɔnu wɔnutefe siawo ɖe wo fia.
Wonye kpɔɖeŋu na mí katã míasrɔ̃.
Nyɔnu Kristotɔ siwo srɔ̃a wo la
Dze na kafukafu; Mawu ave wo nu.
3. Ðetugbui, srɔ̃nyɔnu, kple ahosiwo,
Miele mia tɔ sinu wɔm kple dzi blibo.
Miebɔbɔa mia ɖokuiwo tso dzi me ke.
Mawu lɔ̃ mi eya ta migavɔ̃ o.
Yehowa nekpe ɖe mi katã ŋu
Be miawɔ nutefe; miafe fetua gogo.
(Kpɔ Flp. 4:3; 1 Tim. 2:9, 10; 1 Pet. 3:4, 5 hã.)


text: 12 Le Yehu+ fe fe adrelia me la, Yehoas+ zu fia, eye wòɖu fia fe blaene le Yerusalem. Dadaa ŋkɔe nye Zibiya, tso Beer-Seba.+2 Yehoas wɔ nu si nyo le Yehowa ŋkume le ŋkeke siwo katã me nunɔla Yehoyada fia nui la me.3 Gake meɖe nuxefewo+ ɖa o, eye dukɔ la gasaa vɔ hedoa dzudzɔ le nuxefeawo kokoko.4 Eye Yehoas gblɔ na nunɔlawo be: “Mitsɔ ga siwo katã wotsɔ va Yehowa fe afe me wònye nunana kɔkɔewo,+ si nye ga si woka na ame sia ame,+ ga home si woxena ɖe ame* ta, kple ga siwo katã ame sia ame fe dzi ʋãe wòtsɔ va Yehowa fe afea me la.+5 Nunɔlawo naxɔe le ame siwo tsɔe vɛ la si,* eye woazãe atsɔ aɖɔ afe la ɖo; afi sia afi si gbagbãfe aɖe le ko.”+6 Le Fia Yehoas fe fe blaeve vɔ etɔ̃lia me gɔ̃ hã la, nunɔlawo mekpɔ dzra afe la fe gbagbãfewo ɖo o.+7 Eya ta Fia Yehoas yɔ nunɔla Yehoyada+ kple nunɔla bubuawo gblɔ na wo be: “Nu ka tae miele afe la fe gbagbãfewo ɖɔm ɖo o? Eya ta migaxɔ ga aɖeke le ame siwo tsɔnɛ vanɛ la si azɔ o, negbe ne miazãe atsɔ aɖɔ afe la ɖo hafi.”+8 Eye nunɔlawo lɔ̃ ɖe edzi be yewomagaxɔ ga aɖeke tso dukɔ la si azɔ o, eye be afe la dzadzraɖo meganye yewofe agba o.9 Azɔ nunɔla Yehoyada tsɔ aɖaka+ aɖe, ŋɔ do ɖe efe nutuvi ŋu, eye wòtsɔe da ɖe vɔsamlekpui la xa, le ɖusime, ne woyina Yehowa fe afe la me. Eya mee nunɔla siwo nye agbonudzɔlawo tsɔa ga siwo katã wotsɔna vaa Yehowa fe afea me la kɔna ɖo.+10 Ɣesiaɣi si wokpɔ be gaa sɔ gbɔ ɖe aɖakaa me la, ekema fia fe agbalẽŋlɔla kple nunɔlagã la vana, eye woɖea* ga si wotsɔ va Yehowa fe afea me la hexlẽnɛ.+11 Eye wotsɔa ga si woxlẽ la dea asi na Yehowa fe afe la fe dɔdzikpɔlawo. Woawo hã tsɔnɛ xea fe na atikpalawo kple xɔtula siwo le dɔ wɔm le Yehowa fe afe la ŋu,+12 kple gliɖolawo kpakple kpefulawo. Woflea xɔtutiwo kple kpe fufuwo hã, ne woaɖɔ Yehowa fe afe la fe gbagbãfewo ɖo, eye wozãa gaa tsɔ kpɔa nu siwo katã wozãna ɖe afe la ɖɔɖɔ ɖo ŋu la gbɔ.13 Ke wometsɔ ga si wotsɔna vaa Yehowa fe afe la me la wɔ klosalogbawo, dzotsinuwo, agba goboewo, kpẽwo,+ alo sikanu loo alo klosalonu aɖeke hena Yehowa fe afe la o.+14 Dɔwɔlaawo koe wotsɔa gaa nana be woatsɔ aɖɔ Yehowa fe afe la ɖo.15 Womebiaa akɔnta ŋutsu siwo si wotsɔa ga la dena be woatsɔe ana dɔwɔlaawo la o, elabena woka ɖe wo dzi.+16 Ke wometsɔa ga si woxena ɖe fɔɖivɔsa+ ta kple ga si woxena ɖe nuvɔ̃vɔsa ta ya vana Yehowa fe afe la me o; wonye nunɔlawo tɔ.+17 Ɣemaɣie Siria-fia Hazael+ ho ɖawɔ aʋa kple Gat,+ eye wòxɔe; ema megbe eɖoe be yeaho ɖe Yerusalem hã ŋu.+18 Eya ta Yuda-fia Yehoas tsɔ nunana kɔkɔe siwo katã ŋu tɔgbuia Yuda-fia siwo nye Yehosafat, Yehoram kple Ahaziya kɔ, kple eya ŋutɔ fe nunana kɔkɔewo kpakple sika siwo katã le Yehowa fe afe fe kesinɔnudzraɖofe kple fia fe afe* me la, ɖo ɖe Siria-fia+ Hazael. Ale wòtrɔ dzo le Yerusalem ŋu.19 Yehoas ŋutinya susɔeawo kple nu siwo katã wòwɔ la, woŋlɔ wo ɖe Yuda-fiawo fe ŋutinyagbalẽ me.20 Ke Yehoas ŋumewo ɖo nugbe ɖe eŋu,+ eye wowui le Kpo*+ la fe afe la gbɔ, le mɔ si yi Sila la dzi.21 Eŋume siwo wui la woe nye Yozakar, Simeat vi, kple Yehozabad, Somer vi.+ Woɖii ɖe tɔgbuiawo gbɔ le David Ƒe Du la me, eye via Amaziya zu fia ɖe etefe.+


text:
Gbedasi: 65-0429b Nuku La Manyi Dome Kple Tsro La O
Hɔ̃wo Le Ƒufom Ɖedu
Ŋutilã Tso Efe Ŋutilã Lɔlɔ̃a,
Dzidzɔm alegbegbe be Mawu metrɔa Efe Susu kuɖe Efe Nya ŋu o. Enye Eyama ke etsɔ, egbe yiɖe mavɔmavɔ me.
Alesi Wòwɔ nuwo le gɔmedzedzea me la, Ele ewɔm nenema ke egbea. Mawu, Ŋutɔ ɖe eɖokui ɖe go le amegbetɔ ŋutilã me, to Yesu Kristo fe Ʋu la me, be yeakɔ agbea ɖe ŋuti alebe Wòateŋu ɖe Eɖokui ɖe go le eyama me.
Míafe gbedasitsɔla ɖo Ŋɔŋlɔ la fe dzesidodo kuɖe eɖokui ŋu le míado me egbe. Gbɔgbɔ Kɔkɔe la, Ŋutɔe, le Eŋutɔ Ƒe Gɔmeɖeɖe wɔm. Mehĩa be woagadzo le amesia dzi ayi ɖe ame kemea dzi be woakpɔ nyatefea alo gɔmeɖeɖea o; Gbɔgbɔ Kɔkɔe la na Efe Hame la Efesotɔwo 4, wokatã le ame ɖeka me, Efe nyagblɔɖila si dzi woɖo kpe la.
Apostolo: Apostolo gɔmee nye “amesi wodɔ,” alo “dɔgbedela.” Dɔgbedela menye.
Nyagblɔɖila: Ɖee miexɔe se be menye Mawu fe nyagblɔɖila?
Nyanyuiegblɔla: “Wɔ Nyanyuiegblɔla fe dɔ. Ɖe wò subɔsubɔdɔ fe kpeɖodzinuwo fia nyuie eŋuti nakɔ. Ɣeyiɣia aɖe ava va esime womele nufiafia nyuie la tsɔ ge o.”
Kplɔla: Mieyɔm be, “Miafe kplɔla”; ke miegblɔe nyuie, elabena yae menye.
Nufiala: Medi be mafo nu le Nya ŋu, alo mafia Kɔsiɖasuku nufiafia, le Dzesia ɖe fe Nya ŋu.
Sɔsɔminasɔe= Menyae be mi, mía nɔviŋutsuwo, míekpɔnam abe míafe tɔɖofe si nusi…zi alesi medze Mawu yome, abe alesi Paulo gblɔ le Ŋɔŋlɔa me ene la, “Mizu srɔ̃nyelawo abe alesi menye Kristo srɔ̃la ene.”
Gbedeasi sia nye míafe Tɔɖofe, alea míedzea eyome abe alesi wòdzea Kristo yome ene.
Nyemegbe be Efesotɔwo 4 fe amewo si Mawu yɔ li si nye amesiwo Mawu ɖo heyɔ be woawu dɔwɔfe mawu ŋu; to Efe Amenuveve me la, menye wodometɔ ɖeka. Gake suewo míenye, Mawu fe dɔla nyagblɔɖila yae nye GÃTƆ la.
Na amesiwo le xexeame siwo yɔa “Branham fe Agbadɔ” la be yewofe “ha gã me” la: míafe kplɔla, míafe subɔsubɔdɔ gbagbe, míafe Tɔɖofe, míafe Efesotɔwo 4 la katã le Nyafoka dzi. Míexɔe se be Enye gɔmedzedze fe subɔsubɔdɔ si nɔ Eyama si esime Wònɔ afisia le anyigba dzi.
Ŋutifafa kae nye esi, dzudzɔ kae nye esi, mele be míavɔ̃ alo anɔ ŋudzɔ alo azã nutsyɔnu kpɔ gbeɖe, ne míele Nya la sem o. Enye Mawu fe Nya si dzi woɖo kpe heda asi ɖo, mana yeye si míesena ɣesiaɣi eye nusi wòle be míawɔ koe nye be míanɔ anyi aɖadzɔdzi esime míafe dziwo anɔ bibim le mía me esime Wòle nufom na mí le mɔa dzi.
Ke amesiwo katã Fofo Nye tsɔ Nam la, woava. Nye alẽwo, Nye ahɔnɛwo sea Nye Gbe. Womadze ame tutɔa ɖeke yome o.” Ke nukae nye Mawu fe Gbe la? Mawu fe Nya ye wònye. Nukae nye ame ɖesiaɖe fe gbe ne menye efe nya o mahã? Mawu fe Nya wònye; woase Mawu fe Nya.
Ekema GEƉE WU kpɔtɔ li na Efe Hame la. Menye ŋkeke sia kple efe gbedasitsɔla, Nya la na egbe koe, míedena dzesi o, gake dzidzɔ gãtɔ kekeake si wona ŋutsu la va me mlɔeba. MÍENYE Efe Gbɔgbɔ fe akpa aɖe, Ŋutilã fe akpa aɖe; ŋutilã tso Efe Ŋutilã me, fu tso Efe fu me; Nya tso Efe Nya me, Agbe tso Efe Agbe me, MÍENYE Kristo fe Ŋugbetɔ la!
Ŋutikɔkɔe!! Woakafu Afetɔ la fe Ŋkɔ!! Aleluya!! Efe Ŋugbetɔ de dzesi Eɖokui hele Eɖokui dzram ɖo kple Efe Nya la.
Numae wɔm Hame la le egbea, elabena Yesu ye nye Nya la eye Eyae Ŋugbetɔsrɔ̃ la, ke Ŋugbetɔ la nye Srɔ̃a fe akpa aɖe. Eyata Nya si ŋu wòle be woawu ŋkeke sia la nye akpa ma ke na Nya si ŋu wòle be woawu le Efe ŋkeke me, ke enye Nya ma ke, numetoto ma ke, agbe ma ke.
Va eye nawɔ Nya ma ke fe numetoto, numetoto ma ke, Agbe ma ke Kɔsiɖagbe sia ga 2, woale me Jeffersonville fe game, aɖase: Nuku La Manyi Dome Kple Tsro La O 65-0429B.
Nɔvi. Joseph Branham
Ŋɔŋlɔ Siwo Woaxlẽ:
Mateo 1:18-20/ 24:24
Luka 17:30
Yohanes Kɔkɔe 5:24
Galatiatɔwo 4:27-31
Mose I 2:15
Yesaya 9:6
Maleaxi 4


text: 40 Mia Mawu la be: “Mifa akɔ, mifa akɔ na nye dukɔ.+2 Mifo nu wòade dzi gbɔ* na Yerusalem,Eye migblɔ nɛ be efe dzizizidɔ la wu enu;Exe efe fɔɖiɖi ŋuti fe la vɔ.+Elabena exɔ efe nu vɔ̃wo ŋuti fetu blibo* la tso Yehowa gbɔ.”+3 Ame aɖe le ɣli dom le gbedzi be:“Midzra Yehowa fe mɔ dzi ɖo!+Mita mɔ gã+ dzɔdzɔe ɖe gbegbe na mía Mawu+ la.4 Woana baliwo katã nakɔ kpo,Eye woana to sia to kple togbɛ sia togbɛ nabɔbɔ ɖe anyi.Kpotefe azu zɔzrɔ̃efe,Eye tefe glidzaglidza azu sɔsɔefe.+5 Yehowa fe ŋutikɔkɔe adze,+Eye ŋutilãwo* katã akpɔe le ɣeyiɣi ɖeka me,+Elabena Yehowa fe nue gblɔe.”6 Se ɖa! Ame aɖe le gbɔgblɔm be: “Do ɣli!”Eye ame bubu bia be: “Mado nu ka fe ɣli?”“Ŋutilãwo* katã le abe gbe mumu ene,Eye wofe nutefewɔwɔ katã le abe sefofo le gbe me ene.+7 Gbe mumu funa,Sefofo yrɔna,+Elabena Yehowa fe gbɔgbɔ gbɔ ɖe wo dzi.+Nyatefee, gbe mumue dukɔ la nye.8 Gbe mumu funa,Sefofo yrɔna,Ke mía Mawu fe nya ya nɔa anyi tegbee.”+9 Lia to kɔkɔ,Wò, nyɔnu si tsɔ nya nyui gbɔna na Zion.+Kɔ gbe dzi sesĩe,Wò, nyɔnu si tsɔ nya nyui gbɔna na Yerusalem,Kɔ gbe dzi, mègavɔ̃ o.Ðe gbefã na Yuda duwo be: “Mia Mawue nye esi.”+10 Kpɔ ɖa! Afetɔ Dziɖulagã Yehowa gbɔna kple ŋusẽ,Eye efe alɔ aɖu fia nɛ.+Kpɔ ɖa! Egbɔna kple tefeɖoɖo,Eye fetu si wòxena la le eŋgɔ.+11 Akplɔ efe lãhawo abe alẽkplɔla ene.+Afo alẽviawo nu fu ɖe efe abɔwo dome,Eye wòakɔ wo ɖe akɔnu.Akplɔ esiwo le no nam la ɖɔɖɔɖɔ.+12 Ame kae dzidze tsiwo ɖe efe asiʋlo me+Eye wòtsɔ asi ɖeka* dzidze dzifowo,Eye wòlɔ anyigbadzikewo ɖe nudonu me+Alo tsɔ nudanu da towoHeda togbɛwo le nudagbɛ me?13 Ame kae dzidze Yehowa fe gbɔgbɔ,Eye ame kae anye efe aɖaŋuɖola ne wòafia nui?+14 Ame kae wòde adaŋu kplii, ne wòase nu gɔme,Alo ame kae fiaa nui le dzɔdzɔenyenye fe mɔ ŋu,Alo fiaa sidzedzee,Alo fiaa gɔmesese vavãtɔ fe mɔe?+15 Kpɔ ɖa! Dukɔwo le abe tsigege toŋtoŋ le tɔkpo ŋu ene,Eye wobu wo abe ʋuʋudedi si le nudanu ŋu ene.+Kpɔ ɖa! Ekɔa fukpowo ɖe dzi abe ʋuʋudedi ko ene.16 Lebanon fe atiwo gɔ̃ hã mesɔ gbɔ hena dzododo o,*Eye efe gbemelãwo mesɔ gbɔ woatsɔ asa numevɔe o.17 Dukɔwo katã le abe ɖe womeli o ene le eŋkume,+Ebua wo abe nu maɖinu kple tofloko ene.+18 Ame kae miate ŋu atsɔ Mawu asɔ kplii?+Eye nɔnɔme kae miate ŋu atsɔ asɔ kplii?+19 Aɖaŋudɔwɔla kɔ̀* legba,Nutula fa sika ɖe eŋu,+Eye wòwɔ klosalokɔsɔkɔsɔwo.20 Etia ati,+Ati si manyunyɔ o.Edi aɖaŋudɔwɔla bibi aɖeBe wòatsɔe akpa nu kpakpɛ si maʋã o la nɛ.+21 Ðe mienyae oa?Ðe miesee oa?Ðe womegblɔe na mi tso gɔmedzedzea me ke oa?Ðe miese egɔme tso esime woɖo anyigba gɔme anyi oa?+22 Ame aɖe le anyigba nogoo* la tame,+Eye edzinɔlawo le abe ʋetsuviwo ene.Ehea dzifowo me abe avɔ falɛfalɛ ene,Eye wòkekea wo abe agbadɔ si me wòanɔ ene.+23 Eɖia gbɔ amegãwo,Eye wòna anyigba la dzi ʋɔnudrɔ̃lawo* ke hã zu tofloko.24 Womekpɔ do wo haɖe o,Womekpɔ fã wo haɖe o,Wofe ati mekpɔ to ke ɖe anyigba me haɖe o.Eye ne woɖo fufu wo ko la, wofuna,Eye ya lɔa wo ɖe nu abe ahɔ̃liti ene.+25 Kɔkɔetɔ la be: “Ame kae miatsɔm asɔ kpli, ne nye kplii míasɔ?”26 “Mifɔ mo dzi ne miakpɔ dzifo.Ame kae wɔ nu siawo?+Eyae nye ame si kplɔa wofe aʋakɔ la doa goe le wofe xexlẽme nu;Eyɔa wo dometɔ ɖe sia ɖe ŋkɔ.+Wo dometɔ aɖeke mesusɔna oLe efe ŋusẽ geɖe kple efe alɔkame sesẽ la ta.+27 “Oo Yakob, nu ka tae nèle nu fom, Oo Israel, nu ka tae nèle gbɔgblɔm be:‘Nye mɔwo le ɣaɣla ɖe Yehowa,Eye Mawu metsoa afia dzɔdzɔe nam o?+28 Mènyae oa? Mèsee oa?Yehowa, Ame si wɔ anyigba fe mlɔenuwo la, Mawu mavɔtɔ wònye.+Ðeɖi metea eŋu o, eye nu metia kɔ nɛ o.+Efe nunya me dzodzro meli o.*+29 Edoa ŋusẽ ame si ŋu ɖeɖi teEye wònaa ŋusẽ geɖe ame beliwo.+30 Nu ati kɔ na sɔhɛwo, ɖeɖi ate wo ŋu,Eye ɖekakpuiwo akli nu adze anyi,31 Gake ŋusẽ yeye aɖo ame siwo kpɔa mɔ na Yehowa ya ŋu.Woadzo ayi dzi abe hɔ̃ ene.+Woafu du gake ɖeɖi mate wo ŋu o;Woazɔ azɔli gake nu mati kɔ na wo o.”+


text: 36 Le Fia Hizkiya fe fe wuienelia me la, Asiria-fia+ Senakerib ho ɖe Yuda du sesẽwo katã ŋu, eye wòxɔ wo.+2 Asiria-fia dɔ Rabsake*+ kple aʋakɔ gã aɖe tso Lakis+ ɖo ɖe Fia Hizkiya le Yerusalem. Eye wòva tɔ ɖe dzigbeta+ la fe tɔʋu nu, le avɔnyala fe anyigba fe agblemɔ gã la to.+3 Eye Eliyakim,+ Hilkiya vi, si nye fia fe afedzikpɔla* kple agbalẽŋlɔla Sebna+ kpakple nuŋlɔla Yoak, Asaf vi, do va wo gbɔ.4 Eye Rabsake gblɔ na wo be: “Migblɔ na Hizkiya be, ‘Ale fia gã, Asiria fia, gblɔe nye esi: “Nu ka kura gɔ̃ ŋue nèle ŋu ɖom ɖo?+5 Ègblɔ be, ‘Aɖaŋudzedze kple ŋusẽ le asinye hena aʋawɔwɔ’ ke numenya gbɔlo koe. Azɔ ame ka ŋue nèle ŋu ɖom ɖo, si tae nèdze aglã ɖe ŋunye?+6 Kpɔ ɖa! Èle ŋu ɖom ɖe aɖa ŋeŋe sia, si nye Egipte, esi ne ame aɖe ziɔ ɖe eŋu la, wòaŋɔ asi me nɛ la, fe kpekpeɖeŋu ŋuti. Aleae Egipte-fia Farao le na ame siwo katã ɖoa ŋu ɖe eŋu.+7 Ne ègblɔ nam be, ‘Yehowa mía Mawu ŋue míele ŋu ɖom ɖo la,’ ɖe menye efe nuxefewo kple vɔsamlekpuiwoe Hizkiya ɖe ɖa+ hegblɔ na Yuda kple Yerusalem be, ‘Vɔsamlekpui sia ŋgɔe miade ta agu ɖo’ oa?”’+8 Eya ta ne èlɔ̃ la, wò kple nye afetɔ Asiria-fia mitso gbe:+ Matsɔ sɔ akpe eve ana wò kpɔ be àte ŋu akpɔ sɔdolawo woado wo hã.9 Ekema aleke nàwɔ ana nutodziɖula siwo nye nye afetɔ fe dɔla suetɔwo dometɔ ɖeka nagbugbɔ ɖe megbe hafi nèle ŋu ɖom ɖe Egipte ŋu be wòana tasiaɖamwo kple sɔdolawo yea?10 Ðe nyemexɔ mɔɖeɖe tso Yehowa gbɔ hafi ho ɖe anyigba sia ŋu be matsrɔ̃e oa? Yehowa ŋutɔe gblɔ nam be, ‘Ho ɖe anyigba sia ŋu ne nàtsrɔ̃e.’”11 Ale Eliyakim kple Sebna+ kpakple Yoak gblɔ na Rabsake+ be: “Míeɖe kuku, fo nu kple wò dɔlawo le Aramgbe*+ me, elabena míesee; ke mègafo nu kpli mí le Yudagbe me ɖe dukɔ si le glia dzi la fe to me o.”+12 Ke Rabsake ɖo eŋu be: “Ðe wobe mia kple miafe afetɔ ɖeɖe gbɔe nye afetɔ dɔm ɖo, be magblɔ nya siawo naa? Alo menye ame siwo bɔbɔ nɔ glia dzi, ame siwo aɖu woawo ŋutɔwo fe mĩ ahano woawo ŋutɔwo fe aɖuɖɔ kpli mi la, hã gbɔe wòdɔm ɖo oa?”13 Eye Rabsake tɔ ɖi hedo ɣli sesĩe gblɔ le Yudagbe+ me be: “Mise fia gã, Asiria-fia,+ fe nya.14 Ale fia la gblɔe nye esi, ‘Migana Hizkiya nable mi o, elabena mate ŋu aɖe mi o.+15 Eye migana Hizkiya nable mi miaɖo ŋu ɖe Yehowa+ ŋu agblɔ be: “Yehowa aɖe mí godoo, eye womatsɔ du sia ade asi na Asiria-fia o.”16 Migaɖo to Hizkiya o, elabena ale Asiria-fia gblɔe nye esi: “Miwɔ ŋutifafa kplim ne miana ta,* eye mia dometɔ ɖe sia ɖe aɖu eya ŋutɔ fe waintsetse, aɖu eya ŋutɔ fe gbotsetse ahano eya ŋutɔ fe vudometsi17 va se ɖe esime mava kplɔ mi ayi anyigba si le abe mia tɔ ene dzi,+ anyigba si dzi agblemenuku kple wain yeye le, anyigba si dzi abolo kple waingblewo le.18 Migana Hizkiya nable mi agblɔ be, ‘Yehowa aɖe mí’ o. Ðe dukɔwo fe mawuwo dometɔ aɖe te ŋu ɖe efe anyigba tso Asiria-fia si me kpɔa?+19 Afi kae Hamat kple Arpad+ fe mawuwo le? Afi kae Sefarvayim+ fe mawuwo le? Ðe wote ŋu ɖe Samaria tso asinye mea?+20 Anyigba siawo fe mawuwo katã dometɔ kae ɖe wofe anyigba tso asinye me kpɔ, ne Yehowa naɖe Yerusalem tso asinye me?”’”+21 Ke wozi kpi, eye womeɖo nya aɖeke ŋu nɛ o, elabena fia la de se be, “Migaɖo nya aɖeke ŋu nɛ o.”+22 Ke Eliyakim, Hilkiya vi, si nye afedzikpɔla* kple agbalẽŋlɔla Sebna+ kpakple nuŋlɔla Yoak, Asaf vi, dze wofe awuwo heva Hizkiya gbɔ, eye wogblɔ Rabsake fe nyawo nɛ.